title: Bode-diagrammi

text: Erikoistapauksessa, jossa nolla tai napa ovat origossa, vahvistus muuttuu koko ajan 20 dB/dek. Nollan tapauksessa se kasvaa ja navan tapauksessa laskee. Vaihe puolestaan pysyy +90°:ssa, jos nolla on origossa ja -90°:ssa, jos napa on origossa.


title: Bode-diagrammi

text: Piirretään alla olevan siirtofunktion bode-diagrammi.


title: Bode-diagrammi

text: Tehdään siirtofunktiolle Fourier-muunnos.


title: Bode-diagrammi

text: Edellä olevasta yhtälöstä saadaan perustapaukset:


title: Bode-diagrammi

text:
Asetetaan seuraavat yhtälöt ja ratkaistaan nollakohdat.
Origossa sijaitseva napa aiheuttaa vahvistuksen laskun koko taajuusalueella, joten ainoastaan vahvistuskäyrän muoto tunnetaan, muttei sen sijaintia. Sijainti voidaan selvittää laskemalla vahvistus jollakin tietyllä taajuudella. Esimerkiksi kulmataajuudella ω=1rad/s saadaan vahvistukseksi 6,82 dB.


title: Bode-diagrammi

text: Bode-diagrammi


title: Bode-diagrammi

text: Tämän jälkeen itse Bode-diagrammi voidaan piirtää hyödyntämällä yllä olevien kuvien vaihe- ja vahvistusvasteiden funktioita G(jω).


title: Bode-diagrammi

text: Bode-diagrammista voidaan määrittää vahvistus - ja vaihevara, joiden avulla voidaan arvioida systeemin stabiiliutta. Vahvistusvara ilmoittaa paljonko avoimen piirin vahvistusta voi lisätä, ennen kuin suljetusta systeemistä tulee epästabiili. Vaihevara taas kertoo paljonko avoimen piirin vaihesiirtoa voidaan lisätä, ennen kuin systeemistä tulee epästabiili.


title: Bode-diagrammi

text: Vaihevasteesta voidaan nähdä taajuus, jolla vaihe saavuttaa -180°. Merkitään tätä taajuutta "f". Tämän taajuuden kohdalta voidaan itseisarvovasteesta katsoa kyseistä taajuutta vastaava vahvistus. Jos |"f"| = 0 dB, systeemi on epästabiili. Jos |"f"| < 0 dB, systeemi on stabiili. |"f"|:n vastaavan vahvistuksen ja vahvistuksen 0 dB erotusta kutsutaan vahvistusvaraksi.


title: Bode-diagrammi

text: Toinen samankaltainen stabiiliuden mitta on vaihevara. Itseisarvovasteesta voidaan nähdä taajuus, jolloin vahvistuksen arvo on 0 dB. Merkitään tätä taajuutta "f". Tämän taajuuden kohdalta voidaan vaihevasteesta katsoa taajuudella tapahtuva vaihesiirto. Jos "f":n vaihe on > -180°, systeemi on stabiili, muutoin epästabiili. "f":n vastaavan vaiheen ja -180°:n erotusta kutsutaan vaihevaraksi.


title: Bode-diagrammi

text: Systeemin stabiiliutta voidaan edelleen tarkastella esimerkiksi Nyqvistin stabiiliuskriteerin avulla.


title: Earle’s Shipbuilding

text: Earle’s Shipbuilding oli Hullissa Englannissa 1845–1932 toiminut laivanrakennusyritys.


title: Earle’s Shipbuilding

text: Veljekset Charles ja William Earle perustivat yrityksen 1845 Hullissa. Insinöörien perustama yritys keskittyi laivojen rakentamiseen ja korjaamiseen. Sen tärkein yhteistyökumppani oli Wilson Line, jolle se valmisti useita aluksia. Telakalta valmistui aluksia useille muillekin yhtiöille ja erityisesti Pohjanmeren liikenteeseen esimerkiksi Great Eastern Railwaylle ja Hull and Netherlands Steamship Companylle.


title: Earle’s Shipbuilding

text: 1870-luvun alussa telakalta valmistui Sir Henry Bessemerin kokeellinen siipiratasalus "SS Bessemer", joka teki neitsytmatkansa ja samalla ainoan matkansa 1875.


title: Earle’s Shipbuilding

text: Yrityksen toiminnan supistuminen alkoi Charlesin kuoltua ja Williamin sairastuttua. Yritys hakeutui 1890 vapaaehtoiseen konkurssiin, jolloin Charles Wilson osti sen. Yritys oli kokonaisuudessaan Wilson Linen omistama, mutta se säilytti kuitenkin nimensä. Telakka suljettiin lopullisesti 1932.


title: Vaimennusvakio

text: Vaimennusvakio formula_1 (myös D) on suotimen ominaisuutta kuvaava suure, joka kuvaa järjestelmän värähtelyn vaimenemista. Amplitudin muutoksen riippuvuus vaimennusvakiosta on


title: Vaimennusvakio

text: missä formula_3 on amplitudin arvo alussa ja formula_4 ajanhetki.


title: Vaimennusvakio

text:
Vaimennusvakio määrää Laplace-tasossa navan ja imaginääriakselin välisen kulman.
Vaimennusvakion formula_1 sijasta käytetään myös hyvyyslukua formula_6 tai vaimennuskerrointa formula_7. Näiden välillä vallitsee yhteys


title: Vaimennusvakio

text:
Vaimennusvakio saadaan siirtofunktion biquadranttisesta muodosta
jossa formula_3 on järjestelmän vahvistus ja formula_11 ominaiskulmataajuus.


title: John Bosman

text: Johannes Jacobus "John" Bosman (s. 1. helmikuuta 1965 Bovenkerk, Alankomaat) on alankomaalainen entinen jalkapalloilija, joka voitti Alankomaiden riveissä Euroopan-mestaruuden vuonna 1988.


title: Amerikankastanja

text: Amerikankastanja ("Castanea dentata") on Pohjois-Amerikan itäosista kotoisin oleva jykevä lehtipuu, joka kuuluu kastanjoiden sukuun ja pyökkikasvien heimoon. Se kuoli lähes sukupuuttoon 1900-luvulla Aasiasta levinneen sienitaudin seurauksena.


title: Amerikankastanja

text: Amerikankastanja on paksurunkoinen, jopa 30 metriä korkea puu, jolla on leveän kupumainen, tiheä latvus. Sienitaudin saastuttamilla alueilla se kasvaa 5–10 metriä korkeina, monihaaraisina vesoina tautiin kuolleiden puiden tyvestä. Kuluvan kesän kasvainranka on kalju, ja runkoa peittää harmaa kuori, joka on nuorena sileää mutta muuttuu vanhemmiten syväuurteiseksi. Lehdet ovat kellanvihreät, vastapuikeat, suippotyviset ja pitkäsuippuiset. Lehtilapa on 3–10 senttimetriä leveä ja 9–30 senttimetriä pitkä, piikkilaitainen ja hienokarvainen.


title: Amerikankastanja

text: Amerikankastanja kukkii kesä–heinäkuussa. Sillä on valkoiset hedekukat, joissa on surkastuneita mutta selvästi erottuvia emiöitä sekä keskellä valkoisia tai keltaisia karvoja. Piikkisen, 4-liuskaisen kehdon suojassa on kolme emikukkaa, joista kehittyy pölytyksen jälkeen ruskeita pähkinähedelmiä eli kastanjoita. Pähkinät ovat litteitä, munan muotoisia ja halkaisijaltaan noin 2 senttimetriä.


title: Amerikankastanja

text: Amerikankastanja on kotoisin Pohjois-Amerikan itäosista. Sen luontainen levinneisyysalue ulottuu idässä Maineen, etelässä Georgian lounaisosiin, lännessä Mississippiin sekä pohjoisessa Indianaan ja Ontarion eteläisimmälle reunalle.


title: Amerikankastanja

text: Amerikankastanja oli aikaisemmin yleinen puu runsasravinteisissa, tammivaltaisissa lehti- ja sekametsissä 1 200 metrin korkeudelle saakka.


title: Amerikankastanja

text: 1900-luvun alussa New Yorkiin levisi tuontipuun mukana aasialainen "Cryphonectria parasitica" -sienitauti, joka tappoi 40 vuodessa amerikankastanjan lähes sukupuuttoon. Suurin osa luonnonvaraisista puista on kuollut, ja sieni tappaa kuolleiden puiden tyvestä nousevat uudet vesat ennen kuin ne ehtivät tuottaa itäviä siemeniä. Vain muutamat yksittäiset istutukset Yhdysvaltojen länsiosissa ovat säästyneet tartunnalta. Amerikkalaiset tutkijat eivät ole yrityksistä huolimatta onnistuneet vielä kehittämään amerikankastanjalajiketta, joka olisi vastustuskykyinen sienitaudille.


title: Amerikankastanja

text: Historiallisesti amerikankastanjaa käytettiin yleisesti nahan parkitsemisessa sekä rakennus- ja huonekaluteollisuudessa. Intiaanit käyttivät sen eri osia yskän, sydänvaivojen ja hiertymien hoidossa ja herkuttelivat makeilla pähkinöillä.


title: Black and Yellow

text: "Black and Yellow" on kappale yhdysvaltalaisen rap-artistin Wiz Khalifan kolmannelta, Rolling Papers -nimiseltä studioalbumilta. Se julkaistiin ensimmäisenä singlenä albumilta 14. syyskuuta 2010. Kappale on ollut Billboard Hot 100 -listan ykkösenä Yhdysvalloissa.


title: Augustin Jean Fresnel

text: Augustin-Jean Fresnel () oli ranskalainen insinööri, joka vaikutti merkittävästi valon aaltoteorian kehitykseen. Fresnel tutki valon käyttäytymistä sekä teoreettisesti että kokeellisesti.


title: Augustin Jean Fresnel

text: Fresnel tunnetaan todennäköisesti parhaiten Fresnel-linssien keksijänä. Niitä käytettiin ensiksi majakoissa, nykyisin monissa muissakin sovelluksissa.


title: Augustin Jean Fresnel

text: Fresnel oli arkkitehdin poika, kotoisin Brogliesta, nykyisen Euren departementin alueelta. Aluksi hän oli hidas oppimaan, eikä vielä kahdeksanvuotiaana osannut lukea. Hän pääsi kuitenkin 12-vuotiaana Caenin École Centraleen ja 16 vuoden iässä École Polytechniqueen, jossa hän menestyi hyvin. Sieltä hän siirtyi kansalliseen silta- ja maantiekouluun ("École des Ponts et Chaussées"). Hän toimi tie- ja vesirakennusinsinöörinä Vendéen, Drômen ja Ille-et-Vilainen departementeissa, mutta koska hän oli kannattanut Bourboneja vuonna 1814, hän joutui kotiarestiin ja menetti virkansa Napoleonin palatessa valtaan.


title: Augustin Jean Fresnel

text: Kun monarkia toisen kerran palautettiin, hän sai toimen insinöörinä Pariisissa, jossa hän asui siitä lähtien suurimman osan elämästään. Hän ilmeisesti aloitti optiikan tutkimuksensa vuonna 1814, jolloin hän kirjoitti artikkelin valon aberraatiosta, mutta sitä ei koskaan julkaistu. Vuonna 1814 hän kirjoitti tutkielman diffraktiosta, ja sillä hän sai seuraavana vuonna Ranskan tiedeakatemian palkinnon. Hän keksi erityisen linssityypin, Fresnel-linssin, jolla voitiin korvata peilit majakoissa. Vuonna 1819 hänet nimitettiin majakoista vastaavaksi virkamieheksi. Vuonna 1823 hänet valittiin yksimielisesti tiedeakatemian jäseneksi, ja vuonna 1825 hän pääsi myös Royal Society of Londonin jäseneksi. Vuonna 1827, hänen ollessaan jo vakavasti sairaana, Royal Society myönsi hänelle Rumfordin palkinnon.


title: Augustin Jean Fresnel

text: Fresnel kuoli tuberkuloosiin Ville-d'Avrayssä lähellä Pariisia.


title: Augustin Jean Fresnel

text: Fresnel sai optiikan töistään eläessään vain niukasti julkista tunnustusta. Jotkin hänen artikkeleistaan Ranskan akatemia painatti vasta monta vuotta hänen kuolemansa jälkeen.


title: Augustin Jean Fresnel

text: Fresnelin keksinnöt perustuivat Thomas Youngin kokeisiin, ja hän selitti valon aaltoteorian avulla monia optiikan ilmiöitä. Vuonna 1817 Young oli ehdottanut, että valoaaltoihin liittyy vähäinen poikittainen komponentti, joskin hänen mukaansa niiden pitkittäinen komponentti olisi paljon suurempi. Vuonna 1821 Fresnel kuitenkin osoitti matemaattisesti, että valon polarisaatio oli selitettävissä vain olettamalla, että valoaallot olivat kokonaan poikittaista aaltoliikettä ilman pitkittäistä komponenttia.


title: Augustin Jean Fresnel

text: Fresnel esitti eräiden tähtitieteellisten havaintojen selittämiseksi hypoteesin, jonka mukaan liikkuva aine kuljetti eetteriä mukanaan.


title: Augustin Jean Fresnel

text: Käyttämällä kahta metallipeiliä, jotka muodostivat lähes 180 asteen kulman, hän sai kumotuksi diffraktion vaikutuksen kokeessa, jolla F. M. Grimaldi oli tutkinut valoaaltojen interferenssiä. Tämän hän katsoi vakuuttavasti vahvistavan, että valoaaltojen interferenssi oli selitettävissä aaltoteorian avulla.


title: Augustin Jean Fresnel

text: Yhdessä François Aragon kanssa hän tutki myös polarisoitujen säteiden interferenssiä. Hän osoitti, että ympyräpolaroitunutta valoa voitiin saada Fresnelin särmiöksi kutsutulla lasisärmiöllä, jossa on kaksi 126 asteen tylppää ja kaksi 54 asteen terävää kulmaa. Fresnel havaitsi ja selitti myös jännittyneiden kiteiden kahtaistaittavuuden.


title: Foxi Kethevoama

text: Foxi Kethevoama (s. 30. toukokuuta 1986 Bangui) on keskiafrikkalainen jalkapalloilija, pelipaikaltaan keskikenttäpelaaja. Hän edustaa seuratasolla Unkarin pääsarja Soproni Ligassa pelaavaa Kecskeméti TE:tä, jota ennen hän on pelannut muun muassa Újpest FC:ssä. Kethevoama on pelannut Keski-Afrikan tasavallan maajoukkueessa kahdeksan ottelua, muttei ole tehnyt niissä yhtäkään maalia.


title: Igor Cassina

text: Igor Cassina (s. 15. elokuuta 1977 Seregno) on italialainen entinen telinevoimistelija ja olympiavoittaja. Hän saavutti kaikki arvokisamitalinsa rekillä.


title: Igor Cassina

text: Cassina voitti rekillä olympiakultaa Ateenassa 2004. Lisäksi hän voitti samalla telineellä kaksi MM-mitalia ja kolme EM-mitalia. Cassina osallistui myös Sydneyn vuoden 2000 ja Pekingin vuoden 2008 kesäolympialaisiin. Pekingissä hän sijoittui rekillä neljänneksi.


title: Igor Cassina

text: Cassina ilmoitti lopettavansa urheilu-uransa helmikuussa 2011.


title: Hi Fly

text: Hi Fly on portugalilainen lentoyhtiö. Se on erikoistunut vuokraamaan lentokalustoaan muille lentoyhtiöille, matkanjärjestäjille ja viranomaisille maailmanlaajuisesti. Käytännössä vuokraustoiminta toteutetaan Wet lease -periaatteella joka sisältää koneen lisäksi henkilökunnan ja teknisen ylläpidon. Yhtiön operatiivisena keskuksena on Lissabonin Portelan lentoasema.


title: Hi Fly

text: Yhtiö perustettiin nimellä Air Luxor joulukuussa 1988. Se oli Mirpuri Group -yhtiön liikelentoyksikkö, jonka pääkonttori sijaitsi Lissabonissa Luxorin aukiolla, josta nimi on peräisin. Yhtiö uudelleenorganisoitiin 1997 jolloin se ryhtyi tarjoamaan tilauslentopalveluja. Vuonna 2003 aloitettiin halpalennot Air Luxor Light -tuotenimellä. Vuonna 2005 yhtiö kärsi vakavista talousongelmista ja sen pohjalle perustettiin uusi lentoyhtiö Hi Fly Mirpuri Groupin panostettua siihen uutta pääomaa. Tämän jälkeen yhtiö keskittyi pelkästään vuokraamaan kalustoaan muille. Vuonna 2012 sillä oli yhteensä kuusi Airbus-merkkistä konetta, pääasiassa 330/340 -malleja sekä kaksi 310-mallia.


title: Hi Fly

text: Finnair käytti talvikaudella 2011–2012 Hi Fly:ltä vuokraamiaan A330-koneita eräillä Kaakkois-Aasian ja Väli-Amerikan lomalennoillaan.


title: Hi Fly

text: Toukokuun 10. päivä 1998 Air Luxorin Lockheed L-1011 kaapattiin pian sen jälkeen kun se oli noussut Toronton kentältä Kanadassa. Lentokoneen ohjaaja vaati lupaa laskeutua Yhdysvaltoihin mutta kone määrättiin palaamaan Torontoon. Koneen laskeuduttua poliisit tekivät koneeseen rynnäkön ja kaappaajat taltutettiin ilman merkittäviä vammoja sivullisille.


title: Suomi (lehti)

text: Suomi oli vuosina 1982–1996 ilmestynyt suomalainen kulttuurilehti. Lehti oli 1980-luvun alun suomalaisten vaihtoehtoliikkeen keulakuva ja osa vihreän liikkeen esihistoriaa. Suomi-lehti syntyi Komposti-lehden ja Uuden Ajan Aura -lehden yhdistyessä vuonna 1982, ja siihen sulautui myös Näköpiiri-lehti vuonna 1983.


title: Suomi (lehti)

text: Suomi-lehden päätoimittajia ovat olleet muun muassa Pekka Haavisto, Heidi Hautala, Pekka Sauri, Teppo Turkki, J. O. Mallander, Olli Wehkala, Elina Heino ja Jyrki Räikkä.


title: Diego Sinagra

text: Diego Armando Maradona Sinagra (s. 20. syyskuuta 1986 Napoli) on italialainen jalkapalloilija ja beachfutispelaaja. Sinagra on pelannut yhden ottelun Italian alle 21–vuotiaiden maajoukkueessa ja kahdeksan ottelua Italian beachfutismaajoukkueessa. Beachfutismaajoukkueen kanssa Sinagra saavutti MM-hopeaa vuodelta 2008 Marseillesta tehden kisoissa kaksi osumaa.


title: Diego Sinagra

text: Sinagra on argentiinalaisen jalkapallolegendan Diego Maradonan avioton lapsi yhdessä Cristiana Sinagran kanssa.


title: Diana Chelaru

text: Diana Maria Chelaru (s. 15. elokuuta 1993 Oneşti) on romanialainen telinevoimistelija. Hänen vahvin telineensä on permanto.


title: Diana Chelaru

text: Chelaru saavutti Lontoon olympialaisissa 2012 pronssia joukkuekilpailussa. Hän voitti Rotterdamin MM-kilpailuissa 2010 permannolla hopeaa. Euroopan-mestaruuskilpailuista Chelarulla on kaksi mitalia permannolta ja yksi pronssimitali joukkuekilpailusta.


title: Mahamat Hissein

text: Mahamat Hissein (s. 3. maaliskuuta 1979 N'Djamena) on tšadilainen jalkapalloilija, pelipaikaltaan hyökkääjä.


title: Mahamat Hissein

text: Hissein edustaa seuratasolla ranskalaista AS Yzeurea, jota ennen hän on pelannut muun muassa silloin Belgian pääsarjassa pelanneessa K. Sint-Truidense VV:tä, FC Istresissä ja FC Gueugnonissa. Hän vietti Ligue 2-sarjassa pelanneissa Istresissa ja Gueugnonissa yhteensä neljä kautta. Hisseinin nykyinen seura AS Yzeure pelaa Championnat de France amateur-liigassa, joka on Ranskan neljänneksi korkein sarjataso.


title: Mahamat Hissein

text: Hissein on pelannut Tšadin maajoukkueessa viisi ottelua ja tehnyt niissä kaksi maalia.


title: Kassim Abdallah

text: Kassim Abdallah Mfoihaia (s. 9. huhtikuuta 1987 Bangoi-Kouni) on komorilainen jalkapalloilija, pelipaikaltaan puolustaja. Hän edustaa seuratasolla ranskalaista CS Sedan Ardennesia, joka pelaa Ligue 2:essa.


title: Kassim Abdallah

text: Abdallah siirtyi vuonna 2005 AS Busserinen joukkueesta ASCJ Felix-Pyatiin. Hän pelasi seurassa kaksi vuotta, jonka jälkeen hän lähti Championnat de France amateur-sarjassa pelanneeseen US Marignaneen. Abdallah oli kentällä joukkueen 44 ottelussa, jonka jälkeen hän siirtyi CS Sedan Ardennesiin kesäkuussa 2009. Hänellä on seuran kanssa sopimus ainakin vuoteen 2013 saakka, vaikka vuoden 2009 lopulla spekuloitiin jopa Abdallahin siirrosta Olympique de Marseilleen.


title: Kassim Abdallah

text: Abdallah on pelannut Komorien maajoukkueessa kaksi ottelua vuodesta 2007 lähtien ja tehnyt niissä yhden maalin. Hän pelasi ensimmäisen maaottelunsa Madagaskaria vastaan.


title: Kassim Abdallah

text: Neljä Abdallahin sukulaista menehtyi Yemenian lento-onnettomuudessa vuonna 2009.


title: Marek Schwarz

text: Marek Schwarz (s. 1. huhtikuuta 1986 Mladá Boleslav, Tšekkoslovakia) on tšekkiläinen jääkiekkomaalivahti. Hän siirtyi tammikuussa 2013 Tšekin Extraliigan HC Libereciin. Schwarz on pelannut urallaan neljä NHL-ottelua St. Louis Bluesissa. Schwarz pelaa perhostyylillä, ja hänen vahvuutensa on nopeat jalat.


title: Marek Schwarz

text: Schwarz on BK Mladá Boleslavin kasvatti. Hän siirtyi seurasta HC Sparta Prahaan, jossa hän pelasi junioreissa. Hän pääsi debytoimaan Extraligassa yhden ottelun verran kaudella 2002–2003. Seuraavalla kaudella hän pelasi peräti kolmessa Extraligan seurassa; HC Plzeňissä, HC Oceláři Třinecissä ja Sparta Prahassa. NHL-seura St. Louis Blues varasi Schwarzin kauden jälkeen 17. pelaajana kesällä 2004. Tämän jälkeen Schwarz siirtyi Pohjois-Amerikan WHL-juniorisarjan Vancouver Giantsiin, jossa hän pelasi vain yhden kauden seuran ykkösmaalivahtina.


title: Marek Schwarz

text: Kaudeksi 2005–2006 Schwarz palasi Sparta Prahaan, jossa hän toimi kakkosmaalivahtina ja voitti sarjan mestaruuden. Hän siirtyi tämän jälkeen St. Louis Bluesin organisaatioon, mutta aloitti kauden AHL:ssä farmiseura Peoria Rivermenissa. Hän debytoi NHL:ssä joulukuussa 2006 Chicago Blackhawksia vastaan Bluesin hävitessä 3–2. 20-vuotiaana hänestä tuli Bluesin kolmanneksi nuorin maalivahti NHL:ssä. Schwarz pelasi NHL:ssä kolmen kauden aikana vain kuusi ottelua ja pelasi myös ECHL:ssä Alaska Acesissa.


title: Marek Schwarz

text: Kauden 2008–2009 lopussa Schwarz palasi kotimaahansa kasvattajaseuraansa BK Mladá Boleslaviin. Hän pelasi seuran ykkösmaalivahtina kaksi seuraavaa kautta joukkueen pelatessa kummallakin kaudella putoamiskarsinnoissa.


title: Marek Schwarz

text: Huhtikuussa 2011 julkistettiin Schwarzin siirtyminen Suomeen, SM-liigaseura TPS:ään kaudeksi 2011–2012. TPS:ssa hän pelasi 35 runkosarjaottelua, ja hänen torjuntaprosenttinsa niissä oli 89,44. Kauden jälkeen Schwarz siirtyi takaisin HC Sparta Prahaan, jonka kanssa teki kolmivuotisen sopimuksen. Schwarz ei pelannut Prahassa kuitenkaan kuin puolen kauden ajan. Hänen otteisiinsa ei oltu seurassa tyytyväisiä, ja hänet kaupattiin tammikuussa 2013 HC Libereciin vaihdossa Marek Pinciin.


title: Marek Schwarz

text: Schwarz on edustanut Tšekkiä maajoukkuetasolla. Hänellä oli vuoden 2003 alle 18-vuotiaiden MM-kisojen paras torjuntaprosentti 94%. Seuraavan vuoden 18-vuotiaiden kisoissa hänellä oli turnauksen paras päästettyjen maalien keskiarvo (1,29) ja paras torjuntaprosentti (93,9). Tämän lisäksi hänet valittiin turnauksen parhaaksi maalivahdiksi ja hän voitti pronssia. Hän pelasi samana vuonna myös nuorten MM-kilpailuissa. Vuoden 2005 nuorten MM-kilpailuissa Schwarz valittiin turnauksen parhaaksi maalivahdiksi, tähdistökentälliseen ja voitti torjuntaprosentin ja pronssimitalin. Hän pelasi nuorten MM-kilpailuissa vielä 2006.


title: Marek Schwarz

text: Schwarz on edustanut Tšekkiä A-maajoukkuetasolla Euro Hockey Tour -turnauksissa.


title: Àlex Corretja

text: Àlex Corretja i Verdegay (s. 11. huhtikuuta 1974 Barcelona) on espanjalainen entinen tennispelaaja. Parhaimmillaan hän oli ATP-listan toisena 1. helmikuuta 1999. Tennisuransa aikana Corretja voitti 17 kaksinpeliturnausta ja kolme nelinpeliturnausta ATP-kiertueella.


title: Àlex Corretja

text: Grand Slam -turnauksissa Corretja pääsi parhaimmillaan loppuotteluun Ranskan avoimissa vuosina 1998 (tappio Carlos Moyàlle) ja 2001 (tappio Gustavo Kuertenille). Yhdysvaltain avoimissa hän selviytyi puolivälieriin vuonna 1996. Sydneyn olympialaisissa hän voitti pronssia nelinpelissä.


title: Àlex Corretja

text: Corretja lopetti tennisuransa vuonna 2005. Tennisuransa lopetettuaan hän on toiminut väliaikaisesti Andy Murrayn valmentajana.


title: Àlex Corretja

text: Vuosina 1996 ja 1999 Corretja palkittiin rehdeimpänä urheilijana "Stefan Edberg Sportsmanship Award" -palkinnolla.


title: José Antonio Rodríguez (jalkapalloilija)

text: José Antonio Rodríguez oli kuubalainen jalkapalloilija, pelipaikaltaan keskikenttäpelaaja. Hän edusti seuratasolla CD Centro Gallegoa. Rodríguez oli mukana Kuuban joukkueessa MM-kisoissa 1938 ja pelasi maansa kaikissa kolmessa ottelussa.


title: Mike O’Malley

text: Michael "Mike" O'Malley (s. 31. lokakuuta 1966 Boston, Massachusetts, Yhdysvallat) on yhdysvaltalainen näyttelijä, juontaja ja käsikirjoittaja.


title: Mike O’Malley

text: Mike O'Malley teki läpimurtonsa lastenohjelmissa "Get the Picture" ja "Nickelodeon GUTS". Hän toimi "GUTS"-ohjelman juontajana vuosina 1992–1995. O'Malley alkoi esittää pääosaa komediasarjassa "Life with Roger" vuonna 1996. Sarja lopetettiin yhden kauden jälkeen. O'Malley sai oman sarjan "Mike O'Malley Show" vuonna 1999. Ohjelmaa esitettiin kuitenkin vain kaksi jaksoa alhaisten katsojalukujen ja huonon palautteen takia.


title: Mike O’Malley

text: O'Malley esitti Jimmy Hughesia komediasarjassa "Saman katon alla" vuosina 2000–2006. Tämän jälkeen hän näytteli sarjassa "Kovan onnen kundi". O'Malley on esittänyt Burt Hummelia sarjassa "Glee" vuodesta 2009. Hän sai roolistaan Primetime Emmy -ehdokkuuden vuonna 2010. O'Malley on esiintynyt myös mm. elokuvissa "Riskirajoilla" ja "28 päivää".


title: Mike O’Malley

text: O'Malley on toiminut myös käsikirjoittajana. Hän on ollut kirjoittamassa televisiosarjaa "Shameless". O'Malleyn käsikirjoittamia näytelmiä "Three Years from Thirty" ja "Diverting Devotion" on esitetty Off Broadwaylla.


title: Mike O’Malley

text: Mike O'Malley on naimisissa Lisa O'Malleyn kanssa. Parilla on lapset Sioban, Fiona, Seamus ja Declan.


The Sledgehammer Files: The Best of Soilwork 1998–2008 on ruotsalaisen melodisen death metal -yhtyeen Soilworkin kokoelma-albumi, joka on julkaistu vuonna 2010.


title: Aika on lahjoista suurin

text: Aika on lahjoista suurin () on Steph Swainstonin vuonna 2005 ilmestynyt fantasiaromaani. Teos on jatkoa vuonna 2004 ilmestyneelle romaanille "Kuolemattomien kaarti". Kirja ilmestyi suomeksi vuonna 2011 Liken kustantamana.


title: Aika on lahjoista suurin

text: SF Site -sivuston Rich Hortonin mielestä teos ei tuo edeltäjäänsä verrattuna uutta tai parannusta. Kirja ei ole huono, mutta tekijä ei ole vielä hionut kykyjään mestaritasolle.


title: Aika on lahjoista suurin

text: "Tähtivaeltajan" Kimmo Lehtosen mukaan Swainston on tarkkanäköinen tarinankertoja ja teos on edeltäjäänsä kunnianhimoisempi yritys. Saman lehden kriitikon Kaisa Rannan mukaan teos on eloisa ja mielikuvituksellinen. Se keskittyy perinteisen fantasian tapaan elämykselliseen juoneen ja maailmankuvaukseen. Juoni on osin epäselvä, mikä on tyypillinen ongelma sarjan kakkososalle.


title: Aika on lahjoista suurin

text: Sanomalehti "Pohjalaisen" kriitikon Juho Kuorikosken mukaan Swainstonin tekstiin on ilmestynyt paljon turhaa kuvailua. Myös päähenkilön nuoruuteen sijoittuvat osiot jäävät irrallisiksi.


title: Jos vielä jään

text: Jos vielä jään () on yhdysvaltalaisen kirjailija ja toimittaja Gayle Formanin romaani 17-vuotiaasta Miasta, jonka elämässä kaikki on kohdallaan, kunnes hetkessä kaikki on toisin. Kirjan jatko-osa "Where She Went" julkaistiin englanniksi vuonna 2011.


title: Jos vielä jään

text: Eräänä talviaamuna 17-vuotias Mia menettää perheensä auto-onnettomuudessa. Ollessaan koomassa, Mia on fyysisen kehonsa ulkopuolella ja hän käy läpi elämäänsä ja pohtii pitäisikö hänen jäädä. Samanaikaisesti Mian poikaystävä Adam kamppailee päästäkseen katsomaan Miaa sairaalaan ja auttaakseen Miaa tekemään oikean päätöksen.Vuonna 2014 ensi-iltansa sai R.J. Cutlerin ohjaama samanniminen elokuva, jonka pääosissa ovat muun muassa Chloë Grace Moretz, Mireille Enos ja Lauren Lee Smith.


title: The Discovery

text: The Discovery on yhdysvaltalaisen deathcoreyhtye Born of Osirisin toinen täyspitkä albumi. Se julkaistiin 22. maaliskuuta 2011 Sumerian Recordsin kautta.


title: The Discovery

text: "The Discoveryn" nauhoitukset saatiin loppuun 17. lokakuuta 2010. Albumilta julkaistiin 1. helmikuuta 2011 ensimmäinen, digitaalisessa muodossa julkaistu single "Follow the Signs". Albumin julkaisun jälkeisellä viikolla sitä myytiin Yhdysvalloissa noin 6400 kappaletta, mikä nosti albumin Billboard 200 -listalla sijalle 87.


title: The Discovery

text: Kaikki kappaleet kirjoittanut Born of Osiris, ellei toisin mainita.


title: Robert Stewart Castlereagh

text: Robert Stewart, Castlereaghin varakreivi ja Londonderryn toinen markiisi (18. kesäkuuta 1769 Dublin, Irlanti – 12. elokuuta 1822 North Cray, Kent) oli irlantilaissyntyinen brittiläinen valtiomies, joka toimi Britannian sotaministerinä vuosina 1805–1806 ja 1807–1809 sekä ulkoministerinä 1812–1822. Castlereagh oli yksi Napoleonin kukistaneen liittokunnan johtajista ja vuonna 1815 kokoontuneen Wienin kongressin tärkeimpiä osallistujia. Wienin kongressin jälkeen hän etääntyi vähitellen Pyhän Allianssin taantumuksellisesta politiikasta.


title: Robert Stewart Castlereagh

text: Castlereaghin isä oli englantilais-irlantilainen maanomistaja ja poliitikko Robert Stewart, joka sai päärinarvon vuonna 1789 ja korotettiin vuonna 1795 Castlereaghin varakreiviksi, 1796 jaarliksi sekä 1816 markiisiksi. Castlereagh peri isänsä kuoltua vuonna 1821 Londonderryn markiisin arvon. Hän syntyi Irlannissa ja opiskeli ensin koulussa Armaghissa sekä myöhemmin St John’s Collegessa Cambridgessä. Castlereagh oli vuodesta 1794 naimisissa Emily Anne Hobartin kanssa. Heillä ei ollut lapsia. Castlereaghin velipuoli oli sotilas ja diplomaatti Charles William Vane (s. Stewart), Londonderryn kolmas markiisi.


title: Robert Stewart Castlereagh

text: Castlereagh valittiin Irlannin parlamenttiin vuonna 1790. Irlannin lordiluutnantti John Pratt nimitti hänet maaliskuussa 1798 Irlannin asioiden pääsihteeriksi ja Prattin seuraaja Charles Cornwallis vahvisti nimityksen. Tässä ominaisuudessa Castlereagh osallistui Irlannissa samana vuonna puhjenneen kapinan kukistamiseen. Kapina vakuutti hänet tarpeesta yhdistää Irlanti emämaahan ja hän ajoi läpi unionilain ("Act of Union") hyväksymisen Irlannin parlamentin alahuoneessa kesäkuussa 1800, protestanttien vastustuksesta huolimatta. Cornwallis ja Castlereagh erosivat molemmat tehtävistään helmikuussa 1801, kun kuningas Yrjö III oli asettunut vastustamaan heidän kannattamaansa Irlannin katolisten emansipaatiota. Castlereagh toimi tämän jälkeen Henry Addingtonin hallituksen neuvonantajana Irlantia koskeneissa asioissa ja vuonna 1802 hänet nimitettiin Intian asioita valvoneen lautakunnan puheenjohtajaksi.


title: Robert Stewart Castlereagh

text: William Pitt nuoremman palattua pääministeriksi Castlereaghista tuli Britannian sotaministeri heinäkuussa 1805. Hän määräsi brittiläisen siirtoarmeijan lähetettäväksi Hannoveriin, mutta Napoleonin voitto Austerlitzin taistelussa vei suunnitelmalta pohjan. Castlereagh jätti sotaministerin tehtävän Pittin kuoltua seuraavan vuoden tammikuussa. Sen jälkeen Castlereagh esiintyi parlamentissa uuden hallituksen sota- ja ulkopolitiikan johtavana vastustajana, kunnes palasi sotaministeriksi Portlandin herttuan hallitukseen vuonna 1807. Hän halusi määrätietoisesti ryhtyä uudelleen laajamittaiseen sodankäyntiin Napoleonia vastaan, vaikka Ranskan joukot hallitsivat jo koko Manner-Eurooppaa. Hallitus lähetti joukkoja Espanjaan tukemaan Napoleonin vastaista kapinaa ja Castlereagh auttoi varmistamaan Arthur Wellesleyn aseman niiden komentajana. Vuonna 1809 Castlereaghin määräyksestä Antwerpenin laivastotukikohtaa kohti lähetetty brittiläinen siirtoarmeija joutui tautien riuduttamaksi Walcherenin saarella ja operaatio epäonnistui. Castlereaghin politiikkaa vastustanut ulkoministeri George Canning käytti tätä Castlereaghia vastaan saadakseen hänet ulos hallituksesta ja Wellesleyn hänen tilalleen sotaministeriksi. Kiistan seurauksena Castlereagh haastoi Canningin kaksintaisteluun, joka käytiin 21. syyskuuta 1809. Canning haavoittui, minkä jälkeen molemmat miehet erosivat hallituksesta.


title: Robert Stewart Castlereagh

text: Oltuaan kolme vuotta sivussa maan johdosta Castlereagh nimitettiin vuonna 1812 ulkoministeriksi. Pääministeri Spencer Percevalin murhan jälkeen hänestä tuli myös alahuoneen johtaja ("Leader of the House of Commons"). Maansa ulkopolitiikan johtajana Castlereagh pyrki pitämään Napoleonin vastaisen liittouman yhtenäisenä ja saamaan jo ennen sodan päättymistä aikaiseksi sopimuksen Euroopan asioiden tulevasta järjestelystä. Maaliskuussa 1814 solmittu Chaumontin sopimus sitoi liittoutuneet yhteistyöhön myös Napoleonin kukistumisen jälkeen ja Pariisin rauha saman vuoden toukokuussa varmisti Britannian välittömien vaatimusten toteutumisen, Bourbonien valtaanpalauttamisen ja Alankomaiden muodostamisen itsenäiseksi kuningaskunnaksi. Wienin kongressin neuvotteluissa Castlereagh oli hallitsevassa roolissa yhdessä Itävallan ulkoministeri Klemens von Metternichin kanssa. Castlereagh pyrki varmistamaan, ettei Venäjä saisi Napoleonin jälkeisessä Euroopassa liian vahvaa asemaa. Pyhän Alliansin julistukseen hän suhtautui viileästi ja piti sen sisältöä hölynpölynä.


title: Robert Stewart Castlereagh

text: Castlereagh halusi myös luoda suurvaltojen säännöllisiin neuvotteluihin perustuneen turvallisuusjärjestelmän, joka myöhemmin tultiin tuntemaan kongressijärjestelmänä. Hän kuitenkin pettyi myöhemmin järjestelmän käytännön sovellutuksiin. Hän jäi pois Itävallan ja Venäjän lokakuussa 1820 järjestämästä Troppaun kongressista ja tuomitsi siellä hyväksytyn periaatteen, joka antoi suurvalloille oikeuden puuttua väkivalloin toisten valtioiden sisäisiin asioihin. Hän jäi pois myös vuoden 1821 Laibachin kongressista, mutta valmistautui osallistumaan seuraavana vuonna Veronan kongressiin, jonka oli tarkoitus keskustella Espanjan Amerikan-siirtomaiden ja Kreikan itsenäisyystaistelun synnyttämästä tilanteesta. Castlereagh suunnitteli kokousta varten Britannian linjan, jota hänen seuraajakseen tullut Canning myöhemmin noudatti.


title: Robert Stewart Castlereagh

text: Pitkänä ulkoministerikautenaan Castlereagh tuli hyvin epäsuosituksi kotimaassaan. Hänen yhteistyönsä Itä-Euroopan itsevaltaisesti johdettujen maiden kanssa herätti tyytymättömyyttä ja alahuoneen johtajana hän joutui antamaan kasvot myös Britannian hallituksen kovaotteiselle sisäpolitiikalle sodan jälkeisinä vuosina 1815–1819 sekä vuoden 1820 epäonnistuneelle yritykselle purkaa poikkeuslailla kuningas Yrjö IV:n avioliitto Caroline von Braunschweigin kanssa. Liberaaleina tunnetut kirjailijat ja runoilijat kuten lordi Byron, Thomas Moore ja Percy Bysshe Shelley hyökkäsivät häntä vastaan tuotannossaan. Castlereagh pelkäsi salamurhaa ja ryhtyi erilaisiin varotoimiin, kunnes ajautui viimeisinä elinvuosinaan asteittain vainoharhaisuuteen. Hän myös uskoi jonkun kiristävän häntä väitteillä homoseksuaalisuudesta. Castlereagh teki itsemurhan elokuussa 1822, hieman ennen suunniteltua lähtöään Veronan kongressiin. Hän tappoi itsensä kynäveitsellä. Hänet haudattiin Westminster Abbeyn katedraaliin.


title: Windrush

text: Windrush on noin 65 kilometriä pitkä joki Gloucestershiren ja Oxfordshiren kreivikunnissa Englannissa. Se saa alkunsa Cotswoldsin kukkuloilta ja laskee Thamesiin Newbridgessä.


title: Windrush

text: Windrush virtaa Bourton-on-the-Waterin, Burfordin, Witneyn, Ducklingtonin ja Standlaken pikkukaupunkien halki.


title: Taajuusvaste

text: Taajuusvaste kuvaa, kuinka järjestelmän antama vaste riippuu siihen syötetyn herätesignaalin taajuudesta. Taajuusvaste esitetään yleensä graafisena käyränä, jossa vaaka-akselilla on herätesignaalin taajuus ja pystyakselilla systeemin lähtösignaalin voimakkuus logaritmisella desibeliasteikolla. Taajuusvasteen avulla nähdään miten systeemi reagoi eritaajuisiin herätesignaaleihin. Teknisissä sovelluksissa tarkastellaan usein myös systeemissä tapahtuvaa signaalin vaihesiirtoa.


title: Taajuusvaste

text: Audiotekniikassa taajuusvastetta käytetään yleisesti kuvaamaan vahvistimien, mikrofonien ja kaiuttimien käyttäytymistä taajuuden funktiona.


title: Taajuusvaste

text: Pyrittäessä mahdollisimman luonnolliseen äänentoistoon signaalin koko siirtoketjun taajuusvasteen tulisi olla mahdollisimman tasainen. Hifi-järjestelmissä pyritään tasaiseen taajuusvasteeseen audioalueella 20 Hz – 20 kHz. Äänentoistojärjestelmän taajuusvastetta halutaan kuitenkin usein erikseen säätää äänen värin säätimillä eli basso ja diskantti-säätimillä.


title: Taajuusvaste

text:
Jos signaalin siirtoketjussa jonkin komponentin taajuusvaste on epätasainen, sitä voidaan jossain määrin kompensoida signaalin siirtoketjun muissa osissa ekvalisaattorilla, jonka taajuusvaste on säädetty korjaamaan ketjun muissa osissa tapahtuvia virheitä.
Elektroniset suotimet ovat laitteita, joiden taajuusvaste on suunniteltu tiettyyn tarkoitukseen. Oheisessa kuvassa on esimerkkinä Butterworth alipäästösuotimen taajuusvaste. (Kyseinen esimerkkisuodin vaimentaa taajuuksia joiden kulmataajuus on suurempi kuin 1 radiaani/sekunnissa.)


title: Taajuusvaste

text: Taajuusvaste voidaan mitata syöttämällä järjestelmään siniaaltoa, jonka taajuutta hitaasti muutetaan niin, että se pyyhkäisee mitattavan taajuusaleen yli ja samalla mitataan ulostulevan signaalin amplitudi, joskus myös vaihe, ja esitetään tulokset logaritmisella asteikolla. Vaihtoehtoisesti järjestelmään voidaan syöttää valkoista kohinaa, eli satunnaissignaalia, jonka spektri on tasainen, ja mitata ulos tulevan signaalin spektri spektrianalysaattorilla. Lineaarisen järjestelmän taajuusvaste voidaan mitata myös impulssivasteen avulla. Yleisemmin taajuusvaste voidaan mitata dekonvoluution avulla syöttämällä järjestelmään tunnettua, riittävän laajakaistaista signaalia ja mittaamalla systeemin vaste.


title: Minskin metron pommi-isku 2011

text: Minskin ydinkeskustassa sijaitsevalla Kastrytšnitskaja- eli Oktjabrskaja-metroasemalla (, ) sattui maanantaina 11. huhtikuuta 2011 kello 17:56 (UTC+3) räjähdys. Räjähdyksen seurauksena loukkaantui ainakin 191 henkilöä ja kuoli 15 henkeä. Paikalle saapui nopeasti useita ambulansseja, paloautoja ja poliisi. Illan kuluessa myös Valko-Venäjän presidentti kävi tapahtumapaikalla.


title: Minskin metron pommi-isku 2011

text: Kastrytšnitskaja on Minskin kaksilinjaisen metroverkon sinisen linjan keskeisimpiä asemia. Se liittyy maanalaisella käytävällä punaisen linjan Kupalauskajan asemaan. Asemapari on Minskin metrolinjoja yhdistävä risteyskohta. Pommi-iskun jälkeen Maskouskajan metrolinjan liikenne oli jonkin aikaa pysähdyksissä. Uudelleenkäynnistyksen jälkeen metrojunat eivät kuitenkaan ainakaan aluksi pysähdy pommi-iskun tapahtumapaikalla eli Kastrytšnitskajan (Oktjabrskaja) asemalla.


title: Minskin metron pommi-isku 2011

text: Virallisen kannan mukaan räjähdyksen syy oli alkuvaiheessa tuntematon. Varsin nopeasti syyksi arvioitiin terrori-iskua ja Valko-Venäjälle luvattiin onnettomuuden tutkinnan asiantuntija-apua Venäjältä. Silminnäkijäkertomusten mukaan räjähdys tapahtui laiturialueen keskivaiheilla metron saapuessa asemalle. Asiantuntija-arvioiden perusteella räjähdyksen synnytti laiturialueen penkin luo jätettyyn laukkuun sijoitettu, noin 5 kilogramman trotyylimäärää vastaava pommi, joka sisälsi myös henkilövahinkoja lisääviä pieniä metallinauloja ja kuulia. Räjähde laukaistiin kauko-ohjauksella. Räjähdyksen seurauksena asemarakenteita sortui. Osa uhreista kuoli romahtaneiden rakenteiden alle jäätyään. Valko-Venäjän turvallisuusviranomaiset ovat näyttäneet valvontakameroiden videomateriaalia pommin tuomisesta ja pidättäneet viisi henkilöä räjähdyksestä tai sen avustamisesta epäiltynä. Marraskuun 30. päivänä 2011 kaksi henkilöä todettiin syylliseksi sekä 15 henkeä surmanneen Minskin metropommi-iskun, että kahden aiemman, pienemmän pommiräjäytyksen toteuttamiseen. Tuomituille langetettiin nykypäivän Euroopassa harvinainen kuolemanrangaistus ilman valitusoikeutta terrorismin ja sen avustamisen nimikkeellä. Metroasemalle ja -järjestelmälle aiheutuneiden taloudellisen vahinkojen kerrottiin ylittäneen 2 miljardia BYR (30.11.2011 kurssin mukaan 174 000 EUR).


title: Minskin metron pommi-isku 2011

text: Valko-Venäjän korkein oikeus tuomitsi Dmitri Konovalovin ja Vladislav Kovaljovin kuolemaan marraskuussa 2011. Konovalov tuomittiin myös pommi-iskusta, joka tapahtui itsenäisyyspäivänä 3. heinäkuuta 2008, ja joka haavoitti 50 henkeä.


title: Minskin metron pommi-isku 2011

text: Molemmat pidätettiin metropommi-iskun tapahtumapäivänä. Molemmat tunnustivat aluksi syyllisyytensä, mutta vetivät sitten tunnustuksen pois. Tutkijat eivät kyenneet selvittämään iskujen motiivia. Konovalovin rakentama pommi ei muistuttanut tutkijoiden räjähdyksen jäänteistä kokoamaa eikä syytettyjen vaatteista löydetty räjähdysainejäämiä. Tämä sai syytettyjen sukulaiset vaatimaan lisätutkimuksia. Kovalevin äiti perusti myös nettisivun, jolla vaadittiin kuolemanrangaistuksen lakkauttamista. Euroopan neuvosto ja jotkut muun ulkomaiset tahot vastustivat myös kuolemanrangaistuksia. Valko-Venäjän kansanedustajat tuomitsivat ulkopuolisen painostuksen ja puuttumisen maan asioihin, sekä korostivat oikeusprosessin läpinäkyvyyttä.


title: Minskin metron pommi-isku 2011

text: Kovaljov teloitettiin maaliskuussa 2012 huolimatta ihmisoikeusjärjestöjen ja ulkomaiden vetoomuksista.


title: Trofeo Ramón de Carranza

text: Trofeo Ramón de Carranza on jalkapallon kaudenalusturnaus, jota isännöi espanjalainen Cádiz CF. Turnaus on nimetty Cádizin entisen pormestarin Ramón de Carranzan mukaan. Cup on pelattu joka vuosi vuodesta 1955 alkaen, ja se on Espanjan arvostetuimpia kesäturnauksia yhdessä Trofeo Teresa Herreran kanssa.


title: Dominikaanisen tasavallan laivasto

text: Dominikaanisen tasavallan laivasto () muodostaa maavoimien ja ilmavoimien kanssa Dominikaanisen tasavallan asevoimat ollen yksi kolmesta puolustushaarasta.


title: Dominikaanisen tasavallan laivasto

text: Dominikaanisen tasavallan itsenäistyttyä Haitista 27. helmikuuta 1844 sen oli tarpeen muodostaa itselleen laivasto. Palvelukseen otettiin kolme kuunaria, jotka olivat lippulaiva "Separación Dominicana", "MAria Chica" ja "Leonor". Laivastolaki annettiin 23. huhtikuuta 1844 ja kuunarit osallistuivat sotatoimiin ensi kerran 15. huhtikuuta Tortugueron taistelussa, jota johti amiraali Juan Bautista Cambiosa upottaen kuusi haitilaista alusta.


title: Dominikaanisen tasavallan laivasto

text: Itsenäisyystaistelun aikana 1963 laivasto taisteli kummallakin puolella.


title: Dominikaanisen tasavallan laivasto

text: Laivastonlla on kaksi päätukikohtaa, joiden lisäksi on useita pienempiä tukikohtia. Nämä ovat:


title: Lundahl

text: Lundahl on muun muassa seuraavien henkilöiden sukunimi:


title: Nälkäpeli (elokuva)

text: Nälkäpeli () on vuonna 2012 julkaistu tieteiselokuva, jonka on ohjannut Gary Ross Suzanne Collinsin samannimisen romaanin pohjalta. Elokuva on "Nälkäpeli-elokuvasarjan" ensimmäinen osa. Elokuvan tuottivat Nina Jacobson ja Jon Kilik, ja elokuvakäsikirjoituksen tekivät Ross, Collins ja Billy Ray. Elokuvan pääosia näyttelevät Jennifer Lawrence, Josh Hutcherson ja Liam Hemsworth.


title: Nälkäpeli (elokuva)

text: Elokuva julkaistiin maailmanlaajuisesti 23. maaliskuuta 2012. Tuolloin "Nälkäpeli" saavutti Pohjois-Amerikassa kautta aikojen kolmanneksi suurimman avaustuloksen, noin 153 miljoonaa dollaria – edellä olivat vain "Harry Potter ja kuoleman varjelukset, osa 2" (169 miljoonaa dollaria) ja "Yön ritari" (158 miljoonaa dollaria). Se oli myös neljä viikkoa katsotuin elokuva Yhdysvalloissa, mikä oli pisin putki "Avatarin" jälkeen.


title: Nälkäpeli (elokuva)

text: Pohjois-Amerikan raunioista on syntynyt Panem-niminen valtio, joka muodostuu kahdestatoista vyöhykkeestä. Aikanaan vyöhykkeet olivat kapinoineet vaurasta pääkaupunkia Capitolia vastaan, mistä rangaistukseksi kolmastoista vyöhyke hävitettiin ja kehitettiin julma tositelevisiotapahtuma nimeltä Nälkäpeli. Nälkäpeliin arvotaan jokaiselta vyöhykkeeltä yksi poika- ja yksi tyttötribuutti. Kun 16-vuotiaan Katniss Everdeenin 12-vuotias pikkusisko Primrose valitaan Nälkäpeliin, Katniss ilmoittautuu vapaaehtoiseksi siskonsa tilalle. Vyöhykkeen 12 poikatribuutiksi valitaan Peeta Mellark, joka on pelastanut Katnissin ja hänen perheensä nälkäkuolemalta vuosia aikaisemmin. Katnissilla on edessään elämänsä kovin haaste: selviytyä voittajaksi pelissä, jonka voittaminen merkitsee mainetta ja rikkauksia ja häviäminen varmaa kuolemaa. Areenalla Katniss liittoutuu 12-vuotiaan pienen tytön Ruen kanssa. Rue muistuttaa Katnissia Primistä, ja Ruen kuoleman ansiosta Katniss selviää myöhemmin kohdatessaan Treshin, 11-vyöhykkeen toisen tribuutin. Pelissä ollessa enää kuusi tribuuttia ilmoitetaan, että voittajia voi olla kaksi, jos he ovat samalta vyöhykkeeltä. Katniss löytää vakavasti haavoittuneen Peetan ja yrittää pelastaa tämän verenmyrkytykseltä. Katniss lähtee runsaudensarvelle Peetan vastustelusta huolimatta, ja runsaudensarvesta Katniss saa lääkettä, joka pelastaa Peetan. Peeta paranee ja myrkyttää Ketunnaaman vahingossa sysimarjoilla. Tribuutteja on kolme, ja heidät ajetaan yhteen Runsaudensarvelle. Siellä Katniss tappaa Caton, joka oli vainonnut häntä alusta asti. Sääntö kahdesta voittajasta kumotaan ja Peeta käskee Katnissia tappamaan hänet, mutta Katniss ojentaakin Peetalle myrkyllisiä sysimarjoja. He molemmat aikovat tappaa itsensä niillä, mutta juuri ennen nielaisua Claudius Templesmith esittelee Nälkäpelin voittajat Katniss Everdeenin ja Peeta Mellarkin.


title: Nälkäpeli (elokuva)

text: Lionsgate Entertainment hankki maailmanlaajuiset esitysoikeudet "Nälkäpelin" elokuvaversioon, jonka tuotti Nina Jacobsonin tuotantoyhtiö Color Force. Collins teki kirjasta elokuvakäsikirjoituksen itse. Lionsgaten Alli Shearmur ja Jim Miller tulevat olemaan vastuussa elokuvan tuottamisesta.


title: Nälkäpeli (elokuva)

text: 16. maaliskuuta 2011 ilmoitettiin, että Katnissin rooliin oli valittu Jennifer Lawrence. Lionsgate vahvisti, että noin 30 näyttelijätärtä oli joko tavattu tai luetettu roolia varten. Heitä olivat Lawrencen lisäksi Hailee Steinfeld, Abigail Breslin, Emma Roberts, Saoirse Ronan, Chloë Moretz, Lyndsy Fonseca, Emily Browning, Shailene Woodley ja Kaya Scodelario. Lionsgate vahvisti 4. huhtikuuta, että Peetan rooliin valittiin Josh Hutcherson ja Galen rooliin Liam Hemsworth.


title: Nälkäpeli (elokuva)

text: Elokuvan kuvaukset alkoivat Pohjois-Carolinassa toukokuussa 2011 ja päättyivät 15. syyskuuta 2011. Elokuvan ohjaaja Gary Ross tähtäsi siihen, että elokuva saisi PG-13-ikärajan. Suomessa elokuvan ikärajaksi asetettiin K-12.


title: Uusi maailma (romaani)

text: Uusi maailma () on Steph Swainstonin vuonna 2007 ilmestynyt fantasiaromaani. Teos on Linna-sarjan kolmas osa. Kirja ilmestyi J. Pekka Mäkelän suomennoksena Likeltä vuonna 2012.


title: Uusi maailma (romaani)

text: SF Siten Rich Hortonin mielestä kirja on kiinnostava, mutta ei toimi kokonaisuutena. Kieli on välillä kömpelöä ja juoni sekava. Siirroksen maailma on kuitenkin kuvattu kiehtovasti. Saman sivuston arvostelijan Martin Lewisin mielestä kirjan juoni olisi hyötynyt sadasta lisäsivusta. "The Guardianin" Keith Brooken mukaan teos on kiehtova mutta hajanainen.


title: Uusi maailma (romaani)

text: Strange Horizons -sivuston Dan Hartland ei ollut vakuuttunut siitä, että kirjailijan luoma sekoitus keskiaikaista ja nykyajan maailmaa toimii. Henkilöitä on kirjaan liian paljon eikä Swainston onnistu lunastamaan esikoisteoksessaan herättämiään lupauksia. Keskeisten henkilöiden kuvaus ja teoksen loppupuoli ovat kuitenkin onnistuneita.


title: Uusi maailma (romaani)

text: "Tähtivaeltaja"-lehden Kimmo Lehtosen ja "Lapin kansan" Erkki Wideniuksen mukaan ihmissuhteiden käsittely ja kuolemattomuuden pohdiskelu antavat romaanille syvyyttä. Lehtosen mukaan teos erottuu edukseen pohtiessaan etenkin kirjallisuudenlajinsa epäjohdonmukaisuuksia, kuten fantasiamaailman historian pysähtyneisyyttä. Widenius mainitsee, että sotakuvaus maistuu toistolta eikä romaani aina toimi kokonaisuutena.


title: Uusi maailma (romaani)

text: Kriitikko Toni Jerrman kirjoitti romaanin käsittelevän ihmisyyden keskeisiä kysymyksiä: kasvamisen ja muuttumisen tärkeyttä, kaipausta, rakkautta ja ihmissuhteita. ”Uskomattoman rikas ja omaperäinen tarina herättää Nelimaan pakahduttavasti henkiin. Loistoon, johon harvempi alan teos on koskaan yltänyt.”


title: Talousdemokratia

text: Talousdemokratia on lukuisten taloustieteilijöiden kuten Martin Wolfin ja Irving Fisherin, sekä talousdemokraattien ja rahareformistien esittämä ajatussuuntaus, joka vaatii demokraattisen päätöksenteon ulottamista myös talouden vaikutusalueelle. Tämä perustuu oletukseen, jonka mukaan politiikka ja talous on nyky-yhteiskunnassa erotettu toisistaan ja talous sanelee reunaehdot poliittiselle päätöksenteolle. Jopa Nobel-palkitun talousliberalistin Milton Friedmanin mielestä vain valtioilla tulisi olla oikeus luoda rahaa.


title: Talousdemokratia

text: Yleensä talousdemokratian kannattajat keskittyvät analysoimaan rahanluontiprosessia ja sen oikeudenmukaisuutta. He korostavat, että yksityinen pankkisektori on luonut (lähes) kaiken liikkeellä olevan rahan velkana ja että raha myös katoaa kun velka maksetaan takaisin. Korko nähdään erityisenä ongelmana, koska korkoa näiden velkojen takaisinmaksamiseksi ei talousdemokraattien mielestä luoda missään. Tämän seurauksena korot maksetaan omasta tai toisen ottamasta ja kiertoon kuluttamasta lainasta, ja niinpä velkaa on talousdemokraattien mielestä aina enemmän kuin rahaa. Lisäksi korko nähdään epäoikeudenmukaisena tulona yksityiselle pankkisektorille varsinkin valtionvelan kohdalla.


title: Talousdemokratia

text: Teoriassa korko ei välttämättä aiheuta ongelmaa, koska korko kiertää rahajärjestelmässä toimijalta toiselle. Käytännössä kuitenkin usein yksityisen sektorin pyrkimys nettosäästämiseen johtaa rahan "holvaamiseen", mikä puolestaan tekee mahdottomaksi velkojen takaisinmaksun kokonaistasolla. Tätä ongelmaa lieventää velan määrän jatkuva kasvu.


title: Talousdemokratia

text: Talousdemokratian kannattajat kritisoivat nykyistä rahajärjestelmää ikuisen velkakierteen aiheuttamisesta ja näin pakottamisesta talouskasvuun. Ratkaisuna nähdään usein julkisen sektorin mahdollisuus luoda velatonta rahaa niin, että yhteiskunnan kokonaisvelka olisi maksettavissa takaisin. Vaihtoehtona nähdään myös julkisen sektorin mahdollisuus lainata keskuspankista rahaa (lähes) korottomasti, minkä voidaan väittää käytännössä vastaavan velattoman rahan luomista.


title: Sylvester Howard Roper

text: Sylvester Howard Roper (24. marraskuuta 1823 Francestown, New Hampshire – 1. kesäkuuta 1896 Cambridge, Massachusetts) oli yhdysvaltalainen keksijä.


title: Sylvester Howard Roper

text: Roper suunnitteli muun muassa ompelukoneita, aseita ja työstökoneita. Hän kehitti useita höyrykäyttöisiä kulkuneuvoja kuten esimerkiksi vuonna 1863 höyryvaunun, jota pidetään yhtenä varhaisimmista automalleista. Roperin vuonna 1869 rakentamaa höyrykäyttöistä pyörää pidetään yhtenä ensimmäisistä moottoripyöristä. Roperilla on lisäksi useita haulikoihin ja kivääreihin liittyviä patentteja.


title: Sylvester Howard Roper

text: Vuonna 1895 Roper kehitti parannellun mallin höyrypyörästään. Hän kuoli 1. kesäkuuta 1896 ajaessaan sillä pyöräilyvelodromilla yli 40 kilometrin tuntinopeudella. Pyörä alkoi horjumaan ja hän ajautui ulos radalta. Myöhemmin hänen todettiin kuolleen sydänkohtaukseen eikä ole varmaa aiheutuiko onnettomuus kohtauksesta vai kohtaus onnettumuudesta.


title: Absolute Zero

text: Absolute Zero on yhdysvaltalainen vuonna 2006 valmistunut katastrofielokuva, jonka ohjasi Robert Lee ja käsikirjoitti Sarah Watson. Elokuvan pääosia näyttelevät Jeff Fahey ja Erika Eleniak. Elokuva kertoo maapallon magneettisten napojen kääntymisestä, mikä tuo uuden jääkauden Floridaan.


title: Disaster Zone: Volcano in New York

text: Disaster Zone: Volcano in New York on vuonna 2006 valmistunut yhdysvaltalainen katastrofielokuva, jonka ohjaaja on Robert Lee. Elokuvassa pääosia näyttelevät Costas Mandylor, Alexandra Paul ja Michael Ironside. Elokuvan on käsikirjoittanut Sarah Watson.


title: 1994–2006 Chaos Years

text: 1994–2006 Chaos Years on kanadalaisen extreme metal -yhtye Strapping Young Ladin kokoelma-albumi. Albumi julkaistiin Euroopassa 31. maaliskuuta 2008.


title: 1994–2006 Chaos Years

text: Kaikki kappaleet kirjoittanut Devin Townsend.


title: Illampú

text: Illampú on Bolivian neljänneksi korkein vuori. Se sijaitsee Andeilla Cordillera Real -vuorijonon pohjoisosassa, Titicaca-järven itäpuolella. Sen vieressä sijaitsee hieman pohjoisempana Ancohuma ja Soratan kaupunki. Laguna Glaciar, joka sijaitsee Illampún ja Ancohuman muodostamalla ylängöllä, on 17. suurin järvi maailmassa.


title: Illampú

text:
Huolimatta mataluudestaan Ancohumaan verrattaessa Illampúlla on jyrkempi huippu, enemmän paikallisia korkeuseroja, ja se on hieman vaikeampi kiivetä.
Huipulle kiipesivät ensimmäisinä 7. kesäkuuta 1928 saksalaiset Hans Pfann, Alfred Horeschowsky, Hugo Hörtnagel ja itävaltalainen Erwin Hein.


title: Long Cool Woman (in a Black Dress)

text: Long Cool Woman (in a Black Dress) (tunnettu myös muodoissa ”Long Cool Woman in a Black Dress” ja ”Long Cool Woman”) on brittiläisen The Hollies -yhtyeen kappale vuoden 1971 albumilta "Distant Light". Kappaleesta muodostui suuri hitti muun muassa Yhdysvalloissa, kun se julkaistiin singlenä vuonna 1972.


title: Long Cool Woman (in a Black Dress)

text: Kappaletta on pidetty yhtyeelle epäominaisena, koska se ei edusta tyyliltään sille ominaista popmusiikkia, vaan enemmänkin funkahtavaa rock and rollia. Kappale sai vahvoja vaikutteita yhdysvaltalaiselta Creedence Clearwater Revival -yhtyeeltä sisältäen myös swamp rock -tyylisen kitarariffin.


title: Long Cool Woman (in a Black Dress)

text: Sanoitusta on luonnehdittu pienimuotoiseksi rikostarinaksi. Riviä ”She was a long cool woman in a black dress / Just a 5' 9" beautiful tall” on pidetty eräänä rockhistorian epäselvimmistä. Kappaleessa ei ole Holliesille epätyypillisesti lainkaan taustalaulua, mikä johtuu siitä, että yhtyeen laulusolisti Allan Clarke suunnitteli julkaisevansa kappaleen soololevyllään Hollies-albumin sijaan.


title: Long Cool Woman (in a Black Dress)

text: Vaikka kappaleen tekijätietoihin kirjoittajiksi on merkitty Roger Greenaway, Roger Cook ja Allan Clarke, The Holliesin rumpalin, Bobby Elliottin, mukaan sen kirjoitti yksin solisti Clarke. Kun hän soitti sen kitaralla ensimmäisen kerran yhtyetovereilleen, oli se tyyliltään nopea ja countrymainen. AIR London -studiossa tempoa kuitenkin hidastettiin. Kun äänittäjä John Punter oli nauhoittanut ”Long Cool Womanista” kaksi tai kolme ottoa, yhtye piti lopputulosta tavallisen hyvänä albumiraitana.


title: Long Cool Woman (in a Black Dress)

text: The Holliesin Yhdysvaltain levy-yhtiö oli kappaleen potentiaalista yhtyettä vakuuttuneempi ja päätti julkaista sen singlenä. Manner-Euroopassa single ilmestyi maaliskuussa 1972. Studioalbumi "Distant Light", jolle kappale sisältyy, oli julkaistu vuotta aiemmin, ja ennen singlen julkaisua myös solisti Allan Clarke oli jättänyt Holliesin siirtyen soolouralle. Hänet oli korvannut ruotsalainen Mikael Rickfors.


title: Long Cool Woman (in a Black Dress)

text: Kappale jäi brittilistalla sijalle 32, mutta ylsi Yhdysvaltain Billboard Hot 100 -listalla aina sijalle 2 asti myyden kultaa. Tämä oli yllätys, sillä yhtyeen suosio oli aikaisemmin ollut paljon suurempi sen kotimaassa kuin Atlantin takana. Listakakkoseksi laulu ylsi myös Australiassa ja Uudessa-Seelannissa. Ykköseksi se nousi Etelä-Afrikassa ja Kanadassa (2 viikkoa). Kun ”Long Cool Womanista” oli tullut hitti, solisti Clarke lopetti soolouransa ja palasi yhtyeeseen syrjäyttäen Mikael Rickforsin.


title: Long Cool Woman (in a Black Dress)

text: 27. marraskuuta 2000 singlen myynti Yhdysvalloissa ylitti platinalevyyn oikeuttavan määrän. Kappaleesta ovat levyttäneet cover-version John Easdale, Rockapella ja Charlie Sexton.


title: Long Cool Woman (in a Black Dress)

text: Sertifiointi


title: Long Cool Woman (in a Black Dress)

text:
A-puoli
B-puoliKappaleet, kestot, tuottaja, levy-yhtiöt: Single dutchcharts.nl -sivustolla


title: Brasilianvarpuspöllö

text: Brasilianvarpuspöllö ("Glaucidium hardyi") on pöllöihin kuuluva lintu. Sitä tavataan Etelä-Amerikan pohjoisosissa ja Pohjois-Brasiliassa, Amazonin altaan keskiosissa sekä Venezuelassa sekä Ranskan Guayanassa, Guyanassa ja Surinamessa. Altaan lounaisosissa lajia tavataan Perussa ja Boliviassa.


title: Amazonin allas

text: Amazonin allas eli Amazonas on laaja alankoalue, joka ulottuu useaan Etelä-Amerikan maahan Amazonjoen ympärillä. Aluetta hallitsee sademetsä, mutta siellä on myös puuttomia alueita. Alue on pääasiassa melko tasaista, mutta paikoin on mäkisyyttä, jollaisesta alueesta käytetään nimitystä terra firme. Amazonas on leveimmillään Andien itäpuolella ja kapenee vähitellen itään kohti rannikkoa. Eroosio on vähäistä ja vesi vähäravinteista ja hapanta. Alueen suuria kaupunkeja ovat Belém ja Manaus.


title: Hibiskukset

text: Hibiskukset ("Hibiscus") on malvakasveihin kuuluva pienten pensaiden ja puiden suku. Niiden hammaslaitaiset lehdet kasvavat vuorottain. Kukat ovat suuria, torvimaisia ja terälehtiä on viisi tai enemmän. Sukuun kuuluu kaikkiaan noin 200 lajia, jotka elävät maailman trooppisilla ja subtrooppisilla alueilla.


title: Hibiskukset

text:
Sukuun kuuluvista lajeista kiinanruusu ("Hibiscus rosa-sinensis") on perinteinen huonekasvi. Sinihibiskus ("Hibiscus syriacus") on Etelä-Korean ja "Hibiscus brackenridgei" Havaijin kansalliskukka. Subtrooppisissa ja trooppisissa maissa muutamat muut suvun kasvit ovat yleisiä puutarhakasveja.
Eräistä lajeista tehdään yrttiteetä. Joitakin lajeja käytetään myös rohdoskasveina yskän ja korkean verenpaineen lievittämiseen. Joidenkin lajien lehdistä tehdään saippuaa.


title: Felipe Guimarães

text: Felipe Guimarães (s. 22. maaliskuuta 1991 Anápolis, Goiás) on brasilialainen moottoriurheilija.


title: Felipe Guimarães

text: Hän aloitti uransa karting-sarjoissa kunnes siirtyi 16-vuotiaana Formula 3 Sudamericana sarjaan sijoittuen neljänneksi. Vuonna 2008 Guimarães siirtyi Auto GP-sarjaan sijoittuen yhdeksänneksi. Hän myös edusti brasiliaa A1 Grand Prix-sarjassa kaudella 2008-09 ollen parhaimmillaan toinen Kyalamin kilpailussa. Vuonna 2009 Guimarães kilpaili Firestorm Indy Lights sarjassa saavuttaen muutaman palkintosijan. Vuonna 2010 Guimarães kilpaili GP3-sarjassa saavuttaen yhden palkintosijan ja yhdeksän pistettä. Vuosina 2011-12 Guimarães kilpaili jälleen Formula 3 Sudamericana sarjassa sijoittuen jälkimmäisenä vuonna sarjan neljänneksi. Vuonna 2013 Guimarães voitti Formula 3 Brazil Open ja F3 Sudamericana sarjojen mestaruudet. Vuonna 2014 Guimarães kilpaili Euroopan Formula 3 -sarjassa saavuttaen viisi pistettä.


title: ANKRD2

text: Ankyrin repeat domain-containing protein 2 on proteiini, joka on ihmisessä koodattu ANKRD2 geeniin.


title: ANKRD2

text: ANKRD2 on todettu olevan vuorovaikutuksessa YBX1-proteiinin, teletoniinin, promyeloottinen leukemian proteiinin ja P53-geenin kanssa.


title: BN Vasilefs Georgios (D14)

text: BN Vasilefs Georgios (runkonumero D14) () oli Kreikan laivaston Vasilefs Georgios -luokan hävittäjä toisessa maailmansodassa. Alus palveli sodan aikana myös Saksan laivastossa nimellä "Hermes (ZH-3)". Yarrow Shipbuilders valmisti aluksen hieman ennen toista maailmansotaa, ja se oli sisaraluksensa kanssa Kreikan laivaston modernein alus.


title: BN Vasilefs Georgios (D14)

text: Aluksen saavuttua Kreikkaan siitä tehtiin laivaston hävittäjien lippulaiva. Italian hyökättyä Kreikkaan ja "Hellen" tuhouduttua alus lähetettiin sisaraluksineen Tinokselle suojaamaan saarella olleiden alusten kotimatkaa. Matkalla Italian ilmavoimien lentokoneet hyökkäsivät saattueen kimppuun, jolloin aluksen viereen osui pommi. Alus suojasi saattueita sekä osallistui 14.-15. marraskuuta 1940 ensimmäiseen ja 4.-5. tammikuuta 1941 kolmanteen hyökkäykseen Otrantonsalmen italialaissaattueita vastaan.


title: BN Vasilefs Georgios (D14)

text: Alus kuljetti 1. maaliskuuta sisaraluksineen Kreikan kultavarannon Kreetalle ja Britannien siirrettyjä joukkojaan Kreikkaan ja Saksan liityttyä hyökkäykseen siirrettiin alus suojaamaan saattuereittiä Egyptistä Kreetan kautta Kreikkaan. Se oli 14. huhtikuuta 1941 ankkurissa Sofikosinlahdella, kun se joutui Saksan ilmavoimien syöksypommittajien maaliksi. Alus vaurioitui pahoin, jolloin aluksen päällikkö P. Lappas pyrki Salamiin laivastotelakalle. Saksalaisten nopea eteneminen esti korjausten tekemisen ja alus päätettiin upottaa, jottei se joutuisi vihollisen käsiin.


title: BN Vasilefs Georgios (D14)

text: Saksalaiset nostivat ja kunnostivat aluksen, minkä jälkeen he liittivät sen laivastoonsa 21. maaliskuuta 1942 nimellä "Hermes (ZG-3)". Alus palveli Saksan laivaston Aigeianmeren laivueen lippulaivana suojaten saattueita päällikkönään Rolf Johannesson. Kafireaksenniemen lähistöllä 16. marraskuuta aluksen suojaama saattue joutui sukellusvene "HMS Tritonin" maaliksi. Saattueen suojaus upotti hyökänneen sukellusveneen.


title: BN Vasilefs Georgios (D14)

text: Huhtikuussa 1943 alus päällikkönään Curt Rechel siirrettiin suojaamaan Tunisian saattueita. Alus upotti 21. huhtikuuta sukellusvene "HMS Splendidin". Se joutui kymmenen päivää myöhemmin liittoutuneiden lentokoneiden maaliksi Cap Bonin edustalla, jolloin 23 miehistönjäsentä sai surmansa ja alus kärsi pahoja vaurioita. Alus hinattiin La Gouletteen, jossa se upotettiin 7. toukokuuta liittoutuneiden edettyä Tunisiaan.


title: Veripalvelu

text: Veripalvelu on voittoa tavoittelematon, taloudellisesti riippumaton ja toiminnallisestikin erillinen osa Suomen Punaista Ristiä. Veripalvelu hoitaa keskitetysti koko maan veripalvelutoimintaa. Veripalvelun tehtäviin kuuluu muun muassa verenluovutusten järjestäminen, luovutetun veren testaus, verivalmisteiden tuotanto ja jakelu sekä verivalmisteisiin liittyvä terveydenhoitoalan henkilöstön koulutus ja konsultaatio. Tulonsa Veripalvelu saa valmistamiensa verivalmisteiden myynnistä sekä asiakkailleen tarjoamistaan palveluista, kuten veriryhmä- ja veren hyytymistutkimuksista sekä elin- ja kantasolusiirtoihin liittyvistä kudossopeutuvuustutkimuksista. Veripalvelussa tehdään myös esimerkiksi kaikkien Suomessa raskaana olevien äitien veriryhmävasta-ainetutkimukset. Veripalvelussa toimii lisäksi Kantasolurekisteri.


title: Veripalvelu

text: Veripalvelun toimintaa Suomessa ohjaa laki veripalvelutoiminnasta, veripalveluasetus sekä muun muassa Euroopan Unionin veriturvallisuusdirektiivi. Veripalvelun toimintaa valvoo Lääkealan turvallisuus- ja kehittämiskeskus Fimea.


title: Veripalvelu

text: Veripalvelu työllistää noin 500 henkeä. Valtaosa henkilöstöstä työskentelee veripalvelukeskuksessa Helsingin Kivihaassa, jonne on keskitetty monia Veripalvelun toimintoja, esimerkiksi laboratoriotutkimukset, laadunvalvonta ja tukipalvelut. Veripalvelutoimistot ja verenluovutustilaisuudet työllistävät satakunta henkeä 9 eri paikkakunnalla.


title: Veripalvelu

text:
Veripalvelutoiminnan historia Suomessa voidaan katsoa alkaneen 30. maaliskuuta 1935, jolloin partiojohtajat Toivo Kataja ja Yrjö Kohonen perustivat epävirallisen, "Veriliitto" -nimisen verenantajajärjestön. Toiminta oli aluksi lähinnä luovuttajarekisterin ylläpitoa yhdessä Helsingin Naistenklinikan kanssa. Partioliikkeen liittojohtaja pastori Niilo Visapään myötämielisyydellä toiminta levisi myös muihin partiolaisten lippukuntiin ja maaliskuuhun 1936 mennessä kaikki NMKY:n partiopoikaliitot olivat antaneet tukensa asialle.
"Veriliiton" virallistaminen tapahtui 30. lokakuuta 1936 kun "Partiolaisten Vapaaehtoinen Verenantajajärjestö Veriliitto r.y." perustettiin. Seuraavina vuosina Veriliittoon liittyi useiden kaupunkien lippukuntia ja sekä jäsenmäärät että luovutukset nousivat nopeasti.


title: Veripalvelu

text:
Talvi- ja jatkosota hiljensivät Veriliiton toimintaa ja sotien päätyttyä se yhdistyi Puolustusvoimien Veripalveluun. Lapin sodan jälkeen puolustusvoimat joutui kuitenkin valvontakomission määräyksestä luopumaan veripalvelutoiminnastaan ja toiminta alalla oli jonkin aikaa hyvin epäjärjestynyttä.
SPR:n Veripalvelun voidaan katsoa perustetun 30. joulukuuta 1947, jolloin ”"Ehdotus verihuollon järjestämiseksi Helsingin kaupungin sairaaloihin"” hyväksyttiin. Toimintansa se aloitti kaksi päivää myöhemmin muutaman "Helsingin Veripalvelun" toimihenkilön ja yhden osapäivätoimisen lääketieteen kandidaatin voimin. Muutoksen johdosta Veripalvelu muutti Naistenklinikalta SPR:n sairaalaan.


title: Veripalvelu

text: Veripalvelutoiminnan vaiheita:


title: Veripalvelu

text: Veripalvelun johtajana vuosina 2001–2010 työskennellyt henkilö sai kesäkuussa 2012 syytteen luottamusaseman väärinkäytöstä ja avustuspetoksesta. Sisäinen selvitys osoitti, että sopimuksia ei ollut kilpailutettu SPR:n ohjeistuksen mukaisesti ja että puutteita oli myös sopimusten solmimisessa, laskujen sisältöerittelyssä ja annetuissa selvityksissä. Asian oikeuskäsittely alkoi elokuussa 2013. Joulukuussa 2013 kaikki syytteet entistä johtajaa vastaan hylättiin.


title: Veripalvelu

text: Veripalvelu työllistää vakituisesti noin 500 henkeä, joista noin 400 Helsingin Kivihaassa. Kivihaan toimipisteeseen on keskitetty mm. kaikki verivalmisteiden tuotanto, laadunvalvonta, laboratoriotutkimukset sekä tukipalvelut. Veripalvelutoimistot ja verenluovutustilaisuudet työllistävät satakunta henkeä 9 eri paikkakunnalla ("ks. Toimipisteet alla").


title: Veripalvelu

text: Johtoryhmä 1.1.2018: Martti Syrjälä, veripalvelun johtaja; Jarkko Ihalainen, johtaja, valmisteet ja lääketieteelliset palvelut; Heikki Myllyniemi, digijohtaja; Satu Pastila, verenluovutuksen johtaja; Katarina Stendahl, talousjohtaja; Willy Toiviainen, viestintä- ja henkilöstöjohtaja.


title: Veripalvelu

text: Johtokunta 2018: puheenjohtaja Kirsi Komi, varapuheenjohtaja Markku Suokas, jäsenet Gunvor Kronman, Tarmo Martikainen, Eero Rämö, Simo Siitonen.


title: Veripalvelu

text: Veripalvelulla on 10 kiinteää toimipistettä 9 eri paikkakunnalla. Kiinteiden toimipaikkojen lisäksi verenluovutus voidaan suorittaa liikkuvan veripalvelun tilaisuuksissa, joita on vuosittain noin 1 100. Liikkuvan veripalvelun aikatauluihin voi tutustua Veripalvelun kotisivuilta. Liikkuva veripalvelu käy myös suurilla, yli 1 000 henkilön työpaikoilla ja muissa yhteisöissä (esimerkiksi oppilaitokset, varuskunnat).


title: Veripalvelu

text: Kaikki Veripalvelun laboratoriotoiminnot on keskitetty Helsingin Kivihakaan. Hoidettavia palveluita ovat mm.:


title: Veripalvelu

text: Veripalvelu on osa Suomen Punaista Ristiä, joskin siitä taloudellisesti riippumaton ja toiminnallisestikin erillinen osa. Se ei tavoittele toiminnallaan voittoa vaan potilaan parasta. Sairaalat maksavat tilaamistaan valmisteista ja palveluista, ja näillä tuloilla katetaan toiminnan kulut sekä välttämättömät investoinnit. Vuonna 2017 Veripalvelun liikevaihto oli noin 60 miljoonaa euroa.


title: Veripalvelu

text: Veripalvelu toimittaa suomalaisiin sairaaloihin punasolu-, verihiutale- ja plasmavalmisteita potilaiden hoitoa varten. Luovutettu kokoveri jaetaan Veripalvelussa punasoluiksi, verihiutaleiksi ja plasmaksi. Punasolu- ja verihiutalevalmisteet tehdään Veripalvelussa. Plasma puolestaan jalostetaan valmisteiksi Veripalvelun yhteistyökumppanien plasmanfraktiointilaitoksissa (Shire).


title: Veripalvelu

text: Kiinteiden toimipaikkojen (ks. Toimipisteet yllä) lisäksi verta voi luovuttaa myös liikkuvan veripalvelutoiminnan tilaisuuksissa, joita Veripalvelu järjestää lähes jokaisessa Suomen kunnassa ja kaupungissa sekä monilla työpaikoilla, oppilaitoksissa ja varuskunnissa.


title: Veripalvelu

text: Vuonna 2016 verenluovuttajaksi tarjoutui yhteensä noin 132 000 eri henkilöä. Heistä lähes 120 000 luovutti kokoverta. Uusia verenluovuttajia rekisteröityi lähes 19 000.


title: Veripalvelu

text: Veripalvelu julkaisee toimintaansa liittyen esimerkiksi vuosikertomuksen sekä uutiskirjeitä. Veripalvelun ajankohtaisia aiheita julkaistaan Suomen Punaisen Ristin Avun Maailma -lehdessä. Veripalvelun Kantasolurekisteri julkaisee Soluista elämää -lehteä.


title: Veripalvelu

text: Veripalvelun on vuodesta 1992 ylläpitänyt Kantasolurekisteriä (entinen Luuytimenluovuttajarekisteri), johon kerätään siihen ilmoittautuneiden henkilöiden tiedot. Verenluovutuksen tapaan veren kantasolujen luovutus on täysin vapaaehtoista. Tällä hetkellä rekisterissä on yli 40 000 luovuttajaehdokasta, joista reilut 600 on luovuttanut veren kantasoluja. Veren kantasoluja voidaan käyttää hoitona leukemiassa ja muissa pahanlaatuisissa verisairauksissa.


title: Veripalvelu

text: Kantasoluja tarvitsevalle potilaalle etsitään sopivaa luovuttajaa ensisijaisesti hänen omasta perhepiiristään. Toissijainen haku tehdään Suomen Kantasolurekisteristä ja tarvittaessa sen kautta muiden maiden rekistereistä. Tällä tavoin on mahdollista löytää kudostyypiltään yhteensopiva luovuttaja periaatteessa 30 miljoonan vapaaehtoisen luovuttajaehdokkaan joukosta. Vastaavasti ulkomaalaiselle potilaalle voidaan löytää sopiva luovuttaja Suomesta. Noin kolmannes suomalaisista potilaista saa siirteen kotimaiselta luovuttajalta. Luovuttaja ei voi valita saajaa, eivätkä luovuttaja ja saaja saa tietää toistensa henkilöllisyyttä. Luovuttajalle ilmoitetaan hänen niin halutessa ainoastaan saajan ikäluokka, sukupuoli sekä kotimaa.


title: Veripalvelu

text: Kantasolurekisteri ei saa taloudellista tukea yhteiskunnalta, vaan se kattaa toiminnallaan omat kulunsa. Rekisteriin tarvitaan vuosittain 4000 uutta jäsentä. Rekisterin jäseniksi tarvitaan etenkin nuoria miehiä, sillä mies valikoituu biologisin perustein luovuttajaksi useammin kuin nainen. Tällä hetkellä rekisterissä on vähemmän miehiä kuin naisia.


title: Veripalvelu

text: Suurimmalle osalle rekisterin jäsenistä ei tule koskaan kutsua luovutukseen, mutta jokainen jäsen antaa mahdollisuuden elämään. Mitä enemmän rekisterissä on jäseniä, sitä useammalla potilaalla on mahdollisuus parantua. Vuosittain 20–40 suomalaista luovuttaa veren kantasoluja. Kaikkiaan suomalaisia luovuttajia on ollut reilun 20 vuoden aikana reilut 600.


title: Veripalvelu

text: Kantasolurekisteri julkaisee toimintaansa liittyen kerran vuodessa ilmestyvän Soluista elämää -jäsenlehden. Kantasolurekisterillä on Veripalvelun verkkopalveluun kuuluva verkkopalvelu http://www.soluistaelämää.fi


title: Veripalvelu

text: Istukkaveri (napaveri) on lapsen syntymän ja napanuoran katkaisun jälkeen istukkaan jäävää ylimääräistä verta. Se heitetään yleensä synnytyksen jälkeen istukan mukana pois. Istukkaveri on kuitenkin hyvin rikas kantasolujen lähde, jota voidaan käyttää pahanlaatuisten veritautien, kuten esimerkiksi leukemian, hoidossa.


title: Veripalvelu

text: Pahanlaatuisten veritautien ja eräiden muiden harvinaisten tautien hoitoon tarvitaan usein rankkoja lääke- ja sädehoitoja, jotka vaurioittavat potilaan omaa verta muodostavaa kudosta, luuydintä. Istukkaveren kantasolut pystyvät käynnistämään uudelleen verenmuodostuksen.


title: Veripalvelu

text: Kanta- eli emosoluista kehittyvät kaikki veren solut: punasolut, valkosolut ja verihiutaleet. Siirrettävien veren kantasolujen on oltava kudostyypiltään yhteensopiva potilaan kudostyypin kanssa.


title: Veripalvelu

text: Suomen Punaisen Ristin Veripalvelun ylläpitämässä Istukkaveripalvelussa on säilytettävänä Suomessa aiemmin kerättyjä istukkaverisiirteitä potilaiden hoitoa varten. Istukkaverta kerättiin aiemmin pääkaupunkiseudun synnytyssairaaloissa. Istukkaveren keräämisestä luovuttiin Suomessa vuonna 2013.


title: Veripalvelu

text: Vapaaehtoiset avustajat hoitavat paikallisen yhdyshenkilön välityksellä ja SPR:n paikallisosastojen sekä muiden yhteistyökumppanien kanssa käytännön järjestelyt luovutuspaikassa, joita ovat muun muassa koulut ja oppilaitokset, seurakuntakodit, työpaikat sekä varuskunnat. Koska noin kolmannes kaikesta Suomessa luovutetusta verestä saadaan muualta kuin Veripalvelun kiinteistä toimipisteistä, on vapaaehtoisten avustajien rooli merkittävä.


title: YBX1

text: YBX1 () on proteiini, josta käytetään yleisesti myös nimeä YB-1. Nimen YB-1 antoivat proteiinin löytäneet tutkijat.


title: YBX1

text: Proteiinin nykyiset tutkimukset painottuvat kyseisen proteiinin osallisuudesta erilaisiin syöpätyyppeihin ja erityisesti etäpesäkkeisiin ja niiden torjuntaan.


title: YBX1

text: YBX1-proteiinin on todettu vaikuttavan yhdessä RBBP6-, PCNA-, ANKRD2-, SFRS9-, ja CTCF-proteiinien sekä P53-geenien kanssa.


title: Operaatiovahvistimen kytkennät

text: Tässä artikkelissa esitellään tyypillisiä operaatiovahvistimen kytkentöjä. Kytkennöissä käytetään yksinkertaistettua esitystapaa eikä käyttösähköä ole merkitty näkyviin.


title: Operaatiovahvistimen kytkennät

text: Ideaalisen operaatiovahvistimen avoimen silmukan vahvistus on ääretön ja käytännössäkin erittäin suuri (luokkaa 100 000 - 1 000 000). Takaisinkytkennän avulla saadaan järjestelmän kokonaisvahvistus säädettyä halutunlaiseksi. Kytkemällä operaatiovahvistimen lähtö invertoivaan (-) tulonapaan saadaan negatiivinen takaisinkytkentä ja vastaavasti kytkemällä lähtö ei-invertoivaan (+) tulonapaan saadaan positiivinen takaisinkytkentä. Negatiivisen takaisinkytkennän avulla voidaan parantaa monia vahvistimen ominaisuuksia. Sen avulla saadaan kasvatettua vahvistimen kaistanleveyttä, pienennettyä särön ja häiriöiden vaikutuksia, jolloin vahvistimen stabiilius eli toiminnan vakaus paranee. Negatiivisen takaisinkytkennän haittavaikutuksena on kuitenkin vahvistuksen pieneneminen. Positiivisen takaisinkytkennän seurauksena vahvistimesta tulee yleensä epästabiili, mikä ei käytännön sovelluksissa ole yleensä suotavaa.


title: Operaatiovahvistimen kytkennät

text: Kaikkein yksinkertaisin operaatiovahvistinkytkentä on jänniteseuraaja, jota voidaan myös kutsua puskuriksi (buffer). Jännitteenseuraajaa käytetään erotettaessa suuri-impedanssinen lähde ja pieni-impedanssinen kuorma toisistaan. Jänniteseuraajassa käytetään suoraa negatiivista takaisinkytkentää, piirin vahvistuksen ollessa 1. Joten


title: Operaatiovahvistimen kytkennät

text: Jänniteseuraajan suuren tuloimpedanssin ansiosta (reaalisilla operaatiovahvistimillakin yli 1Mformula_2) se kuormittaa tulopuolta hyvin vähän. Toisaalta operaatiovahvistimen lähtöimpedanssi on pieni, joten sitä voi kuormittaa huomattavasti enemmän kuin alkuperäistä tulopiiriä.


title: Operaatiovahvistimen kytkennät

text: Negatiivinen takaisinkytkentä muuttaa negatiiviseen sisääntuloon tulevaa signaalia, koska se on varsinaisen tulojännitteen ja takaisinkytkennän jännitteen summa. Tätä takaisinkytkennän pistettä kutsutaan summapisteeksi. Varsinaisen sisääntulon signaali täytyy erottaa invertoidusta sisäänmenosta vastuksella (formula_3). Positiivinen (ei-kääntävä) tulo kytketään maapotentiaaliin tai nollajännitteeseen kuvan osoittamalla tavalla. Koska lähtö tekee kaikkensa, jotta tulonapojen jännite-ero asettuisi samaan potentiaaliin, negatiiviseen tuloon syntyvä potentiaali on sama kuin positiivisessa ei-invertoivassa tulossa. Näin summapisteestä tulee ns. virtuaalinen maapiste, koska jännitepotentiaali on sama kuin maadoitetussa referenssipisteessä. Toisin sanoen, operaatiovahvistimesta tulee tällä tavalla "differentiaalivahvistin".


title: Operaatiovahvistimen kytkennät

text:
Kytkennän lähtöjännite saadaan laskettua kaavalla
formula_4


title: Operaatiovahvistimen kytkennät

text: Kaavan negatiivinen merkki ilmaisee tulo- ja lähtösignaalin vaihe-eron olevan 180°. Yhtälöstä on myös nähtävissä, että kytkentä toimii lineaarisesti. Johtuen summapisteeseen muodostuvasta ns. virtuaalisesta maapisteestä kytkennän tuloimpedanssi formula_5. Kytkennän lähtöimpedanssi on hyvin pieni ja riippuu käytettävästä operaatiovahvistimesta.


title: Operaatiovahvistimen kytkennät

text: Ei-kääntävässä vahvistimessa tulojännite Vin lisätään suoraan ei-kääntävään positiiviseen tuloon, mikä tarkoittaa sitä, että lähtöjännite on positiivinen toisin kuin kääntävässä vahvistimessa. Lähtösignaali on siis samanvaiheinen tulosignaalin kanssa.


title: Operaatiovahvistimen kytkennät

text: Takaisinkytkentää säädellään laittamalla pieni määrä lähtöjännitettä takaisin kääntävään tuloon formula_6 jännitejaon kautta, synnyttäen näin negatiivisen takaisinkytkennän. Tämä suljettu silmukka synnyttää stabiilin ei-kääntävän vahvistinkytkennän, missä on erittäin suuri tuloimpedanssi (lähestyy ääretöntä), koska virtaa ei mene positiiviseen tuloon ja piirillä on pieni lähtöimpedanssi jonka koko määräytyy käytetyn vahvistimen ulostuloasteen impendanssista. Lähtöjännite saadaan laskettua kaavalla


Operaatiovahvistimen kytkennät


title: Operaatiovahvistimen kytkennät

text: Yhtälöstä näemme, että suljetun silmukan kokonaisvahvistus ei-kääntävällä vahvistimella on aina enemmän kuin yksi, se on positiivinen, ja sen vahvistus määräytyy vastuksien formula_8 ja formula_9 kautta. Jos formula_9 on nolla, vahvistus lähestyy ääretöntä, mutta käytännössä sitä rajoittaa vahvistimen avoimen silmukan vahvistus formula_11


title: Operaatiovahvistimen kytkennät

text:
Summaaja eli summauskytkentä on operaatiovahvistinkytkentä, joka perustuu kääntävään takaisinkytkentään. Sitä voidaan käyttää useamman tulon yhdistämiseen, kun jokaiseen tuloon laitetaan tunnettu vastus. Lähtöjännite formula_12 on verrannollinen tulojänniteisiin formula_13 jne.
Jos tulovastukset formula_14 jne. ovat keskenään identtisiä, pätee yhtälö:


title: Operaatiovahvistimen kytkennät

text: Mikäli myös takaisinkytkentävastus formula_16 pätee yhtälö:


title: Operaatiovahvistimen kytkennät

text: Jos tulovastukset ovat keskenään eri suuria, puhutaan skaalaavasta summaajasta. Tällöin ulostulojännite on:


title: Operaatiovahvistimen kytkennät

text: Tulos voidaan esittää myös muodossa


title: Operaatiovahvistimen kytkennät

text: Summaajalla voidaan toteuttaa esimerkiksi mikseri tai D/A-muunnin.


title: Operaatiovahvistimen kytkennät

text: Differentiaalivahvistin vahvistaa kahden tulosignaalin välisen erotuksen. Lähtöjännite saadaan laskettua kaavalla


title: Operaatiovahvistimen kytkennät

text: Instrumentointivahvistimessa differentiaalivahvistimen molempiin tuloihin on lisätty puskurikytkentä. Instrumentointivahvistimella on korkea tuloimpedanssi ja se vaimentaa yhteismuotoisia häiriöitä tehokkaasti, joten se sopii hyvin tarkkuutta vaativiin mittauksiin. Kuvan kytkennälle lähtöjännite saadaan laskettua kaavalla


title: Operaatiovahvistimen kytkennät

text: Invertoiva integraattori Integroi signaalin ajan suhteen ja invertoi sen.Kytkennällä on useita potentiaalisia ongelmia.Invertoiva derivaattori derivoi signaalin ajan suhteen ja invertoi sen.formula_39


title: Operaatiovahvistimen kytkennät

text: Yksi erittäin käyttökelpoinen operaatiovahvistinkytkentä on komparaattori, komparaattori vertailee sisääntuloihin tulevaa jännitettä ja ajaa lähdön joko ylempään tai alempaan syöttöjännitteeseen riippuen invertoivan ja ei-invertoivan sisääntulon jännitteiden välisestä suhteesta. Tosin reaalisissa operaatiovahvistimissa esimerkiksi ulostulon rajallinen muutosnopeus ja hidas palautumisnopeus rajoittavat toimintanopeutta ja siksi nopeiden signaalien vertailussa suositellaan käytettäväksi erillistä komparaattoripiiriä.


title: Operaatiovahvistimen kytkennät

text:
jossa formula_41 ja formula_42 ovat piirin positiivinen ja negatiivinen syöttöjännite, formula_43 sekä formula_44 piirin ei-invertoiva ja invertoiva sisääntulo.
Jos sisään tuleva signaali on hitaasti muuttuva tai sisältää paljon kohinaa voidaan komparaattorin toimintaa parantaa lisäämällä kytkennän hystereesiä takaisinkytkennällä ja tekemällä siitä nk. Schmitt-liipaisin.


title: Operaatiovahvistimen kytkennät

text: Schmitt-liipaisin on komparaattori jolla on hystereesi. Tässä kytkennässä tulojännite kytketään vastuksen formula_45 kautta operaatiovahvistimen ei-invertoivaan tuloon ja vertailutaso invertoivaan tuloon. Tällöin komparaattorikytkennällä on kaksi vertailutasoa ja tulosignaalin täytyy ylittää tai alittaa kummatkin ennen kuin ulostulo muuttaa arvoaan, joten amplitudiltaan tasojen erotusta pienempi kohina ei vaikuta ulostuloon. Hystereesikäyrä on ei-invertoiva ja kynnysjännitteille pätee kaava


title: Operaatiovahvistimen kytkennät

text: missä formula_47 on operaatiovahvistimen maksimilähtöjännite.


title: Operaatiovahvistimen kytkennät

text: Vaihtamalla tulojännite ja maa keskenään saadaan hystereesikäyrästä invertoiva ja kynnysjännitteelle pätee kaava


title: Operaatiovahvistimen kytkennät

text: Transimpedanssivahvistin on invertoiva operaatiovahvistinkytkentä, joka toimii virta-jännitemuuntajana. Kytkentää voidaan käyttää matalatehoisten virtalähteiden, kuten esimerkiksi fotodiodin tai vastaavan valoa havaitsevan komponentin tuottaman virtasignaalin muuttamiseen käyttökelpoiseksi jännitesignaaliksi.


title: Operaatiovahvistimen kytkennät

text: Yllä olevassa kuvassa fotodiodilta lähtee virtasignaali formula_49, joka riippuu diodille tulevasta valosta. Takaisinkytkentävastuksella formula_50 voidaan säädellä lähdön jännitesignaalia formula_51, seuraavan yhtälön mukaisesti:


Operaatiovahvistimen kytkennät


title: Operaatiovahvistimen kytkennät

text:
Kelan induktanssia voidaan simuloida operaatiovahvistimen kytkennällä. Piiri käyttää hyväksi miten virta käyttäytyy ajan suhteen kondensaattorissa samaan tapaan kuin jännite käyttäytyy kelassa. Piirille saadaan laskettua impedanssi resistanssin ja induktanssin sarjaankytkennästä, missä sarjaresistanssi on formula_53 ja induktanssi formula_54.
Ensisijaisena tavoitteena korvaavalla piirillä on pienentää kokoa ja hintaa poistamalla suurikokoiset ja kalliit kelat.


title: Operaatiovahvistimen kytkennät

text: Huipunilmaisin on operaatiovahvistinkytkentä, joka säilyttää tulosignaalin korkeimman jännitteen kondensaattorin avulla. Jännitehuippu on luettavissa kytkennän lähtösignaalina.


title: Operaatiovahvistimen kytkennät

text: Kytkentä toimii siten, että kondensaattori formula_55 latautuu tulojännitteen formula_56 korkeimman arvon mukaan. Diodi formula_57 ja toinen operaatiovahvistin estävät kondensaattoria purkautumasta, jolloin tulojännitteen laskiessa kondensaattorin varaus pysyy edelleen huippujännitteen määrittämässä arvossa. Jos tulojännite kasvaa aiemmasta maksimiarvostaan, kasvaa myös kondensaattorin varaus. Varattu huippuarvo on luettavissa toisen operaatiovahvistimen lähdöstä formula_51.


title: Operaatiovahvistimen kytkennät

text:
Tasasuuntaukseen käytetään diodeja tehoelektroniikassa. Tällaisissa sovelluksissa diodien kynnysjännitteistä aiheutuu jännitehäviö.
Yksinkertaisella operaatiovahvistimen ja diodin kytkennän avulla voidaan myös tehdä tarkka puoliaaltotasasuuntaaja, johon ei tule tasasuuntausvaiheessa jännitehäviöitä.


title: Operaatiovahvistimen kytkennät

text: Kuvan kytkennässä tulojännitteen ollessa negatiivinen on myös operaatiovahvistimen lähtö negatiivinen ja siten diodin formula_57 läpi ei kulje virtaa kuormalle formula_60. Positiivisen puolijakson aikana diodi päästää virtaa läpi, ja takaisinkytkennän ansiosta operaatiovahvistimen lähtöjännite on yhtä kuin tulojännite.


title: Biləsuvar

text: Biləsuvar ) on kaupunki Azerbaidžanissa. Se sijaitsee Muganin alangolla 182 kilometriä Bakusta lounaaseen. Kaupunki on Biləsuvarin piirin keskus. Sen kautta kulkee Bakusta Astaraan johtava M3-valtatie. Asukkaita on 20 100 henkeä (vuonna 2010).


title: Biləsuvar

text: Paikkakunnasta tuli piirikeskus vuonna 1930 ja kaupunki vuonna 1966. Vuoteen 1991 saakka sen nimenä oli "Puškino" (ven. Пушкино). Nykyään Biləsuvar on maatalousalueen keskus, jossa toimii puuvillanjalostamo, suurkanala, asfalttibetonitehdas ja huonekalutehdas.


title: Saatlı

text: Saatlı () on kaupunki Azerbaidžanissa. Se sijaitsee Muganin alangolla Araksjoen rannalla 182 kilometriä Bakusta lounaaseen. Kaupunki on Saatlın piirin keskus. Sen kautta kulkee Bakun ja Nahitševanin välinen rautatie. Asukkaita on 18 600 henkeä (vuonna 2010).


title: Saatlı

text: Saatlısta tuli piirikeskus vuonna 1943 ja kaupunki vuonna 1971. Se on maatalousalueen keskus, jossa toimii elintarviketeollisuutta ja puuvillanjalostamo.


title: TCG Sultanhisar (1940)

text: TCG Sultanhisar oli Turkin laivaston toisen maailmansodan aikainen Demirhisar-luokan hävittäjä. Aluksen suunnittelu perustui Britannian kuninkaallisen laivaston I-luokan hävittäjiin ja sen valmisti William Denny and Brothers Dumbartonissa Skotlannissa.


title: TCG Sultanhisar (1940)

text: Alus tilattiin 1939 William Denny and Brothersilta Dumbartonista. Sen köli laskettiin vielä samana vuonna 21. maaliskuuta ja alus laskettiin vesille 17. joulukuuta 1940. Alus valmistui 28. kesäkuuta 1941.


title: TCG Sultanhisar (1940)

text: Se siirrettiin (viirinumerolla H87) 1942 Välimeren poikki Turkkiin, jossa se palveli aina vuoteen 1960.


title: Amerikanpihlaja

text: Amerikanpihlaja ("Sorbus americana") on Pohjois-Amerikan koillisosista kotoisin oleva kesävihanta, yksikotinen pensas tai pieni puu, joka kuuluu pihlajien sukuun ja ruusukasvien heimoon.


title: Amerikanpihlaja

text: Amerikanpihlaja on melko hidaskasvuinen ja lyhytikäinen pensas tai puu, jonka korkeus on 3–9 metriä ja rinnankorkeusläpimitta 10–25 senttimetriä. Yleensä sen runko ei kasva kovin korkeaksi paitsi tiheän lehväkatoksen alla, jolloin myös sen haarat alkavat ylempää rungosta. Sillä on kapean pyöreä latvus, yläviistot tai siirottavat haarat ja sileä kuori. Talvisilmut ovat tahmeat ja kaljut tai heikosti karvaiset. Varrella kierteisesti sijaitsevat lehdet ovat korvakkeelliset ja vihreät mutta muuttuvat syksyllä kullanoransseiksi. Lehtilapa on 6–8-parinen ja suippolehdykkäinen; päätölehdykkä ei ole muita lehdyköitä isompi.


title: Amerikanpihlaja

text: Amerikanpihlaja kukkii touko–heinäkuussa ja kantaa hedelmää elokuussa. Sen kukinto on 8–10 senttimetriä leveä kertotasohuiskilo, joka muodostuu kaksineuvoisista, säteittäisistä kukista. Yksittäisessä kukassa on 15–25 hedettä, 2–5 emiä, 5 verhiönliuskaa sekä 5–6 millimetriä leveä, valkoinen teriö, jossa on säteittäin 5 erillistä terälehteä. Hedelmä on punainen tai kellanpunainen pohjusmarja, joka jää talven ajaksi terttuun. Linnut käyttävät pihlajan marjoja ravinnokseen ja levittävät samalla tehokkaasti sen siemeniä.


title: Amerikanpihlaja

text: Amerikanpihlaja on kotoisin Pohjois-Amerikan koillisosista, missä sen levinneisyysalue ulottuu pohjoisessa Newfoundlandiin ja Nova Scotiaan, lännessä Minnesotaan ja itäisimpään Etelä-Dakotaan ja Pohjois-Dakotaan sekä etelässä New Jerseyyn ja Pennsylvaniaan. Lisäksi se on levinnyt Appalakkien vuorijonoa pitkin etelään aina Etelä-Carolinaan ja Georgiaan saakka.


title: Amerikanpihlaja

text: Amerikanpihlaja menestyy parhaiten valoisilla ja avoimilla paikoilla, viileänkosteassa ja happamassa maaperässä. Yleensä se kasvaa kosteilla rinteillä, valuvesijuoteilla ja kalliokoissa.


title: Amerikanpihlaja

text: Amerikanpihlajaa käytetään jonkin verran koristepuuna mutta muuten sen taloudellinen merkitys on vähäinen. Hirvet ja valkohäntäpeurat syövät mielellään sen lehtiä, silmuja ja kuorta, ja monet linnut ja pienet nisäkkäät käyttävät ravinnokseen sen marjoja.


title: İmişli

text: İmişli () on kaupunki Azerbaidžanissa. Se sijaitsee Araksjoen varrella 230 kilometriä Bakusta lounaaseen. Kaupunki on İmişlin piirin keskus. Sen kautta kulkee Bakun ja Nahitševanin välinen rautatie. Asukkaita on 34 200 henkeä (vuonna 2010).


title: İmişli

text: İmişlistä tuli piirikeskus vuonna 1938, kaupunkimainen taajama vuonna 1944 ja kaupunki vuonna 1960. Siellä toimii elintarvike- ja rakennustarviketeollisuuta sekä rautatieliikennettä palvelevia yrityksiä. Nähtävyyksiin kuuluu historiallinen museo.


title: Jumaran taistelu

text: Jumaran taistelu () käytiin virolaisten ja Kalparitariston sekä näiden liiviläisten ja lättiläisten liittolaisten välillä Jumara-nimisellä Koivajoen sivuhaaralla vuonna 1210 Baltian ristiretkien aikana. Taistelu päättyi virolaisten huomattavaan voittoon ja sillä oli merkitystä virolaisten taistelutahdolle.


title: Jumaran taistelu

text: Varsinainen taistelupaikka sijaitsee vähän matkan päässä Valmierasta.


title: Jumaran taistelu

text: Ensimmäinen saksalaisten hyökkäys virolaisia vastaan tapahtui lättiläisten ja liiviläisten tukemana Otepäähän vuonna 1208, jossa oli poltettu paikallinen linna. Hyökkäystä seurasi virolaisten hyökkäys Tolovaan ja sitä seurasi puolestaan saksalaisten hyökkäys Sakalaan.


title: Jumaran taistelu

text: Henrikin Liivinmaan kronikan mukaan vuonna 1210 saksalaiset olivat jälleen hyökänneet Otepäälle ja sitä oli seurannut virolaisten sotaretki vendejä ja näiden tukikohta Cēsisiä vastaan. Virolaiset piirittivät paikallisen linnan, mutta he luopuivat piirityksestä kuullessaan piiritettyjen saavan apujoukkoja Kaupon joukoilta. Virolaiset perääntyivät ja Kaupon joukkojen saavuttua nämä ja linnan varusjoukot kalparitareineen lähtivät seuraamaan virolaisia. Joukkojen tiedustelijoiden mukaan virolaiset pakenivat nopeasti Jumaran yli, mutta kronikan mukaan Kauppo ja kalparitarit halusivat odottaa Riiasta tulevia apujoukkoja. Liiviläiset ja lättiläiset olivat kronikan mukaan kuitenkin kärsimättömiä ja lähtivät seuraamaan virolaisia.


title: Jumaran taistelu

text: Henrikin kronikan mukaan ristiretkeläisjoukot ryhmittyivät siten, että saksalaiset asettuivat etujoukoksi. Sitten he etenivät Jumeralle, jossa virolaiset olivat piiloutuneet lähistön metsiin. Virolaiset hyökkäsivät ja Henrikin kronikan mukaan seuranneessa taistelussa kaatuivat muun muassa Kaupon poika Bertold ja vävy Wane, sekä muutamat kalparitarit. Piispan nihtien Wichmannin ja Alderin mainittiin haavoittuneen vakavasti. Kronikan mukaan saksalaisten jälkijoukkona olleet liiviläiset liittolaiset pakenivat ja jäljelle jääneet noin 20 saksalaista perääntyivät Koivajoelle. Perääntymisen aikana surmansa sai myös kalparitari Rudolf Jerikolainen, jonka ruumiin kuitenkin pelasti Henrikin mukaan Wigbold-niminen friisiläinen ritari. Virolaisten mainitaan myös saaneen kiinni noin sata lättiläistä ja liiviläistä.


title: Jumaran taistelu

text: Henrikin kronikan mukaan virolaiset kiduttivat vangeiksi saamiaan muun muassa polttamalla näitä elävältä ja tekemällä miekoilla ristejä näiden selkään.


title: Jumaran taistelu

text: Virolaisille sotilaallista voittoa ehkä tärkeämpi oli tieto siitä, että saksalaiset oli mahdollista kukistaa taistelussa. Voitto myös ilmeisesti kasvatti virolaisten yhteistunnetta. Henrikin kronikan mukaan virolaiset lähettivät sanansaattajia kaikille Viron seuduille kertomaan voitosta ja pilkkaamaan kristittyjä. Todellisuudessa tieto voitosta tuskin levisi näin laajalle. Virolaisten saavuttama voitto ei estänyt uusia saksalaisten hyökkäyksiä Viroon pian taistelun jälkeen.


title: Jumaran taistelu

text: Jumaran taistelu esiintyy Mait Metsanurkin vuoden 1934 kirjassa "Ümera jõel". Kirja on ilmestynyt Elsa Enäjärvi-Haavion suomentamana vuonna 1936 nimellä "Mägisten nuori päällikkö".


title: MiniSuperMoto

text: MiniSuperMoto on moottoriurheilulaji, jossa ajetaan kilpaa asfaltti-radalla sileärenkaisilla minikrossipyörillä. Suomessa ajetaan moottoriliiton alaisuudessa kahta luokkaa: Maksimissaan 150cc ja maksimissaan 210cc, 4-tahti moottoreilla. Kilpailut ajetaan yleensä karting-radoilla, SML:n sääntöjen mukaan. Kuljettajien tulee olla 13 vuotta täyttäneitä tai vanhempia.


title: I Am Number Four

text: I Am Number Four on Pittacus Loren nuorille suunnattu tieteisromaani, jonka HarperCollins julkaisi 3. elokuuta 2010. Pittacus Lore on kirjailijanimi, jonka takana ovat James Frey ja Jobie Hughes. Kirja vietti seitsemän viikkoa "New York Timesin" bestseller-listan ensimmäisellä sijalla.


title: I Am Number Four

text: DreamWorks SKG osti oikeudet romaaniin perustuvaan elokuvaan kesäkuussa 2009. Elokuvasovitus sai ensi-iltansa 18. helmikuuta 2011.


title: I Am Number Four

text: "I Am Number Four" on ensimmäinen osa seitsenosaisesta "Lorien Legacies" -sarjasta. Seuraava kirja, "The Power of Six", julkaistiin 23. elokuuta 2011.


title: Marjotaipale

text: Marjotaipale on kylä Joutsassa Keski-Suomessa Suonteen rannalla. Asukkaita on vähän mutta metsää ja lampia on paljon ja kylä on pinta-alaltaan suuri. Kokoontumispaikkana kylällä on Joutsan itäisen maa- ja kotitalousseuran ylläpitämä Maapirtti. Kesäasukkaita on runsaasti.


title: Kim Curly Band (yhtye)

text:
Kim Curly Band oli vuonna 2005 perustettu helsinkiläinen americana-rockyhtye. Yhtye julkaisi ensimmäisen EP:nsä vuonna 2006 ja ensimmäisen pitkäsoittonsa 2010.
Yhtye herätti keväällä 2011 huomiota saadessaan riippumattomasta asemastaan huolimatta kappaleensa "Passerby" Hollywoodissa julkaistuun elokuvaan "The 5th Quarter", jossa näyttelevät muun muassa Aidan Quinn ja Andie MacDowell.


title: Kim Curly Band (yhtye)

text:
Kim Curly Bandin toinen albumi "So long, King Desire" julkaistiin 14.9.2011.
Yhtye hajosi kuukausi levyn julkaisun jälkeen.


title: Kim Curly Band (yhtye)

text: Studioalbumit


title: Kim Curly Band (yhtye)

text: EP:t ja singlet


title: Beyləqan

text: Beyləqan () on kaupunki Azerbaidžanissa. Se sijaitsee Milin tasangolla 265 kilometriä Bakusta lounaaseen. Kaupunki on Beyləqanin piirin keskus. Asukkaita on 15 500 henkeä (vuonna 2010).


title: Beyləqan

text: Paikkakunnasta tuli piirikeskus vuonna 1939 ja kaupunki vuonna 1966. Vuoteen 1989 saakka sen nimenä oli "Ždanovsk" (ven. Ждановск) Andrei Ždanovin mukaan. Nykyinen nimitys perustuu seudulla sijainneeseen muinaiseen kaupunkiin. Beyləqan on maatalousalueen keskus, jossa toimii elintarvike- ja jalostusteollisuutta.


title: Vikingen

text: Vikingen oli vuosina 1870–1874 Helsingissä ilmestynyt ruotsinkielinen sanomalehti. Ruotsinkieliselle sivistyneistölle suunnattu lehti oli svekomaanien jyrkän linjan äänitorvi, ja sen tärkeänä taustavaikuttajana ja aatteellisena isänä oli professori A. O. Freudenthal. Ensimmäinen päätoimittaja oli Carl Berndt Federley vuoteen 1872 ja hänen jälkeensä tilalle tuli ylioppilas Rafael Schauman. Vikingenin perustajiin kuului myös ylioppilas Axel Lille, joka toimi sen viimeisenä päätoimittajana vuonna 1874. Tiukan ruotsalais-kansallisena Vikingen vastusti paitsi fennomaaneja myös liberaaleja, mikä rajasi sen kannatuspohjan liian kapeaksi. Taloudellisesti kannattamattomana lehti jouduttiin lopettamaan neljän vuoden kuluttua. Vielä pitkään Vikingenin lakkaamisen jälkeen svekomaaneja kutsuttiin erityisesti suomenkielisessä lehdistössä "viikingeiksi".


title: Cəbrayıl

text: Cəbrayıl (; ) on kaupunki Azerbaidžanissa. Se sijaitsee Karabahvuorten eteläpuolella 338 kilometriä Bakusta lounaaseen.


title: Cəbrayıl

text: Cəbrayılin kylästä tuli vuonna 1868 Jelizavetpolin lääniin kuuluneen kihlakunnan keskus. Myöhemmin kihlakunnan hallinto siirrettiin Karjaginoon. Vuonna 1930 paikkakunnasta tuli Cəbrayılin piirin keskus ja vuonna 1980 kaupunki. Neuvostoaikana se oli maatalousalueen keskus, jossa toimi meijeri ja kudottiin mattoja. Vuoden 1989 väestönlaskennan mukaan siellä oli 6 100 asukasta.


title: Cəbrayıl

text: Armenialaiset joukot miehittivät Cəbrayılin Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Nykyään se kuuluu Džrakan-nimisenä de facto itsenäisen Vuoristo-Karabahin tasavallan Hadrutin piiriin.


title: I Am Number Four (elokuva)

text: I Am Number Four on vuonna 2011 ilmestynyt yhdysvaltalainen nuorten tieteiselokuva, jonka on ohjannut D. J. Caruso ja jonka pääosia näyttelevät Alex Pettyfer, Timothy Olyphant, Teresa Palmer, Dianna Agron, Kevin Durand ja Callan McAuliffe. Elokuva perustuu samannimiseen romaaniin vuodelta 2010. Elokuvakäsikirjoituksen ovat tehneet Al Gough, Miles Millar ja Marti Noxon.


title: I Am Number Four (elokuva)

text: "The Hollywood Reporter" arvioi elokuvan budjetiksi 50–60 miljoonaa Yhdysvaltain dollaria. Elokuva julkaistiin 18. helmikuuta 2011.


title: Pullotalo John J. Makinen

text: "Pullotalo John J. Makinen" () on suomalaissyntyisen John Makisen vuonna 1941 valmistama talo, jossa tyypillisen valmistusaineen sijaista hän käytti lasipulloja. Nykyään museona toimiva rakennus sijaitsee Michiganin osavaltiossa, Yhdysvalloissa.


title: Vastarintaa ja vaihtoehtoja

text: Vastarintaa ja vaihtoehtoja () on kanadalaisen globalisaatiokriitikko Naomi Kleinin kirjoittama kirja vuodelta 2002. Teos on kokoelma Naomi Kleinin vuosina 1999-2002 kirjoittamia artikkeleita eri lehdistä. Kirjaan kootut artikkelit käsittelevät esimerkiksi Maailman kauppajärjestöä, Maailmanpankkia, Kansainvälistä valuuttarahastoa sekä sananvapautta.


title: Vastarintaa ja vaihtoehtoja

text: Naomi Kleinin esikoisteoksen "No Logon" aiheuttama suosio venytti Kleinin alun perin kahden viikon mittaiseksi suunnitellun kirjanesittelykiertueen kahden ja puolen vuoden mittaiseksi. Tänä aikana Klein kirjoitti artikkeleita useille suurille sanomalehdille, kuten "The Globe and Mailille", "The Guardianille" ja "Los Angeles Timesille". Kirjoitustyönsä Klein hoiti mielenosoitusten ja lentomatkojen lomassa. Hänen mukaansa kirjaa tulisi käsitellä omana itsenäisenä teoksenaan eikä "No Logon" seuraajana.


title: Vastarintaa ja vaihtoehtoja

text: "Vastarintaa ja vaihtoehtoja" on jaettu viiteen eri osaan. Ensimmäisen osan, ”Vastarinnan vaihtoehdot”, ensimmäinen artikkeli käsittelee Maailman kauppajärjestön huippukokouksen vastaisia mielenosoituksia Seattlessa vuonna 1999. Muut osan artikkelit kertovat Seattlea seuranneista mielenosoituksista ja niiden toiminnasta syksyyn 2000 asti.


title: Vastarintaa ja vaihtoehtoja

text: Toinen osa ”Demokratian estäminen” on jaettu kahteen pienempään osaan. Ensimmäinen osa käsittelee köyhille maille myönnettyjä lainoja, jotka ajavat maat lopulliseen ahdinkoon. Toinen osa taas kertoo muuntogeenisestä ruuasta ja sen vaikutuksista paikalliselle maataloudelle.


title: Vastarintaa ja vaihtoehtoja

text: Kolmas osa ”Liikkeen estäminen” kertoo viranomaisten kyseenalaisista toimintatavoista aktivisteja vastaan. Klein käsittelee osassa muun muassa lisääntynyttä kyynelkaasun käyttöä. Neljäs osa ”Terrorin hyödyntäminen” käsittelee sitä, kuinka eri maiden tiedustelupalvelut pidättävät aktivisteja aiheettomasti mielenosoitusten alla käyttäen hyväksi syyskuun 11. päivän iskujen aiheuttamaa terrorismihysteriaa.


title: Vastarintaa ja vaihtoehtoja

text: Viimeinen osa ”Demokraattisia vaihtoehtoja” kertoo aktivistien uusista, rauhanomaisista keinoista kapitalismia vastaan. Osiossa Klein käsittelee muun muassa Maailman sosiaalifoorumia ja Meksikon zapatisteja.


title: Vastarintaa ja vaihtoehtoja

text:
Osa kirjassa julkaistuista artikkeleista on saatavilla vapaasti englanniksi Naomi Kleinin internet-sivuita. Joitakin kirjassa julkaistuja artikkeleita on kuitenkin täydennetty niiden alkuperäisen julkaisun jälkeen.
"Vastarintaa ja vaihtoehtoja" -kirjan julkaisivat Picador Yhdysvalloissa, Vintage Canada Kanadassa, Flamingo Britanniassa ja WSOY Suomessa. Kirja on julkaistu ainakin 18 maassa. Teoksen kaupallinen menestys oli odotettua huonompi. Osa kirjan tuotoista lahjoitettiin "Fences and Windows" -nimiselle hyväntekeväisyyssäätiölle, joka kerää rahaa aktivistien oikeuskuluihin ja globaalia demokratiaa koskevaan valistukseen.


title: Vastarintaa ja vaihtoehtoja

text: Kirjan vastaanotto oli ristiriitaista. Feministilehti "Herizonsin" kriitikko Carly Stasko kehui kirjaa ja sanoi sen motivoivan lukijoita toimimaan. "Globe and Mail" -lehden kriitikko Stan Persky kiitti erityisesti Kleinin tapaa kertoa myös aktivistien tekemistä virheistä. Myös "The Guardian" -lehdelle kirjoittava anarkisti Stuart Christie antoi Kleinille tunnustusta siitä, että kirja myös arvosteli aktivisteja ja paljastaa internetin avulla järjestettyjen mielenosoitusten heikkoudet. Lisäksi Christie piti Kleiniä hyvänä kirjoittajana, joka osaa kertoa paljon asiaa lyhyessä tekstissä. "New Internationalist" -lehden kriitikko John Lee antoi kirjalle neljä tähteä viidestä ja sanoi sen olevan jopa parempi manifesti muutoksille kuin Kleinin edellinen kirja "No Logo". Talouslehti "The Economistin" toimittaja sen sijaan arvosteli kirjaa voimakkaasti sanoen muun muassa, että Klein sivuutti kirjassaan kaikki globalisaation ”helposti todistettavissa olevat tosiasiat” kuten kehitysmaiden rikastumisen ulkomaisten sijoitusten avulla. Lehden mukaan Klein on ”vihainen nuori”, joka tosin osoittaa todellisia journalistin taitoja kirjoittamalla lumoavaa höpötystä sivun toisensa jälkeen, ilman että hänellä olisi mitään varsinaista asiaa. Klein vastasi myöhemmin, että "The Economistin" arvio oli lapsellinen ja ”niin hullu, ettei se ole edes vastaamisen arvoinen”.


title: Fruktoosi-1,6-bisfosfaatti

text: Fruktoosi-1,6-bisfosfaatti (CHOP) on 1- ja 6-asemasta fosforyloitu fruktoosin johdannainen. Sillä on tärkeä rooli monissa biokemiallisissa tapahtumissa muun muassa glykolyysissä, glukoneogeneesissä ja fotosynteesissä.


title: Fruktoosi-1,6-bisfosfaatti

text: Glykolyysissä fruktoosi-1,6-bisfosfaattia muodostuu, kun fosfofruktokinaasi-1-entsyymi liittää fosfaattiryhmän fruktoosi-6-fosfaatille. Glykolyysin seuraavassa vaiheessa yhdiste reagoi edelleen ja hajoaa aldolaasi A:n katalysoimana kahdeksi kolme hiiliatomia sisältäväksi yhdisteeksi glyseraldehydi-3-fosfaatiksi ja dihydroksiasetonifosfaatiksi ja tämä on tasapainoreaktio. Fruktoosi-1,6-bisfosfaatti toimii myös glykolyysin viimeisessä vaiheessa aktivaattorina pyruvaattikinaasille, joka katalysoi fosfoenolipyruvaatin muuntumista pyruvaatiksi.


title: Fruktoosi-1,6-bisfosfaatti

text: Glukoneogeneesissä maksassa aldolaasi A katalysoi fruktoosi-1,6-bisfosfaatin muodostumista glyseraldehydi-3-fosfaatista ja dihydroksiasetonifosfaatista. Yhdiste hydrolysoituu seuraavassa vaiheessa fruktoosi-1,6-bisfosfataasientsyymin katalysoimana muodostaen fruktoosi-6-fosfaattia ja fosfaatti-ionin.


title: Fruktoosi-1,6-bisfosfaatti

text: Fotosynteesin yhteydessä kasvisolujen sytosolissa fruktoosi-1,6-bisfosfaatista muodostuu fruktoosi-1,6-bisfosfataasin vaikutuksesta fruktoosi-6-fosfaattia. Tästä kasvit muokkaavat edelleen glukoosia sakkaroosisynteesiin.


title: Bitcoin

text: Bitcoin (merkki: ฿; lyhenne: BTC tai XBT) on avoimeen lähdekoodiin pohjautuva kryptovaluutta, jonka loi "Satoshi Nakamoto" -nimimerkkiä käyttänyt henkilö tai taho vuonna 2008. Yksi bitcoin on jaettavissa 100 miljoonaan pienempään yksikköön, joita kutsutaan satosheiksi.


title: Bitcoin

text: Toisin kuin viralliset valuutat, bitcoinit eivät ole keskuspankin tai muunkaan keskitetyn tahon liikkeellelaskemia, vaan niiden olemassaolo perustuu Bitcoin-ohjelmaa ajavien tietokoneiden vertaisverkkoon ylläpitämään laskentatehoon Internetissä. Sen vuoksi se ei ole raha vaan vaihdannan väline, sillä se ei Suomen Pankin ilmoituksen mukaan täytä virallisen rahan tai maksupalvelulain mukaisen maksuvälineen kriteerejä. Sen käyttö perustuu maksajan ja maksunsaajan väliseen sopimukseen (ks. rinnakkaisvaluutta). Viralliset valuutat ovat viranomaisten liikkeelle laskemia.


title: Bitcoin

text: Bitcoinien arvo virallisiin valuuttoihin nähden määräytyy kysynnän ja tarjonnan perusteella.